ЎзА - Ходимлар оммавий диктант ёзди\nХодимлар оммавий диктант ёзди\n15.08.2018 16:26 Чоп этиш версияси\nБугунги кунда барча идора, ташкилот ва муассасалар томонидан ходимларининг оммавий ахборот воситалари билан узвий ҳамкорликда ишлаши йўлга қўйилмоқда.\nШунингдек, ходимлар тўғридан-тўғри ўз ташкилоти номидан турли ижтимоий тармоқларда ўз саҳифаларини очиб, фаолият олиб бормоқда. Бу эса улардан она тилимиз имло қонун-қоидаларини яхши билишни талаб этади. Сир эмас, бугунги кунда ижтимоий тармоқларни кузатганимизда, у ерда ўз чиқишини қилаётган шахслар томонидан она тилимиз имло қоидаларини билиб ё билмасдан бузган ҳолда постлар (ёзувлар) қолдириш ҳолатлари кўпайиб кетди. Бу ҳолат ижтимоий тармоқларни кузатиб бораётган фойдаланувчиларга, айниқса, ёшларга ўзининг салбий таъсирини ўтказаётганлиги ҳам бор гап.\nАна шуларни ҳисобга олган ҳолда, Ўзбекистон Истеъмолчилар ҳуқуқларини ҳимоя қилиш жамиятлари федерацияси Фарғона вилояти ҳудудий бирлашмаси матбуот, ахборот, жамоатчилик билан ишлаш секторининг 2018 йил иккинчи ярим йиллик иш режаси 7-бандига "Ходимларнинг ўқиб-ўрганишга, тўғри ва хатосиз ёзишга бўлган қизиқишини ошириш, уларнинг она тилимиз асосларини эгаллашга бўлган иштиёқларини қўллаб-қувватлаш мақсадида тизимда меҳнат фаолияти олиб бораётган ходимлардан диктант олиш тадбирини ўтказиш" киритилган, тадбирни 2018 йилнинг август ойида ўтказиш белгиланган эди. Тадбир ҳамкори сифатида Фарғона вилояти ахборот-кутубхона маркази танланди.\nТизимда биринчи маротаба ўтказилаётган мазкур тадбир ихтиёрийлик асосида ташкиллаштирилди. Унда ҳудудий бирлашма ва туман (шаҳар) жамиятлари тизимида меҳнат фаолияти олиб бораётган раҳбар ва масъул ходимлар ихтиёрийлик ва тенг ҳуқуқлилик асосида иштирок этди.\nТадбирда ходимлар иштирокини қўллаб-қувватлаш ва рағбатлантириш мақсадида “Имло қоидалари билимдони“ ва “Она тилига ҳурмат ва эътибор учун“ номинациялари жорий этилди.\nжамиятлари федерацияси Фарғона вилояти\nҳудудий бирлашмаси раиси ўринбосари


ТАРИХИЙ ХОТИРАСИЗ ЎТМИШ ҲАМ ЙЎҚ… | Мақсуд Бекжон\nBaşlangıç > Сиёсат\t> ТАРИХИЙ ХОТИРАСИЗ ЎТМИШ ҲАМ ЙЎҚ…\nТАРИХИЙ ХОТИРАСИЗ ЎТМИШ ҲАМ ЙЎҚ…\n17.06.1998 Максуд Бекжон шахсий блоги\tYorum bırakın Go to comments\n(Президент И.Каримовнинг “Тарихий хотирасиз келажак йўқ” номли мақоласига муносабат)\nЎзбекистонда чиқадиган “Мулоқот” журналида(1998 йил, 5 сон) президент И.Каримовнинг “Тарихий хотирасиз келажак йўқ” номли мақоласи чоп этилди. Аслида, бу матнни “мақола” дейиш қийин, чунки, унда бирон бир фикр йўқ, бу нарсани халқ учун ёзилган бир “йўлланма” дейиш ҳам имконсиз, чунки, унда кўрсатилган бирон йўлнинг ўзи ҳам йўқ.\n“Биз қачонгача ўз тарихимизни бировларнинг нуқтаи назари, қаричи билан ўлчаймиз?” деб савол беради президент ўз мақоласида. Албатта, тарихимизни ўз қаричимиз билан ўлчашимиз ва унга нисбатан ўз нуқтаи назаримиз бўлмоғи лозим, аммо давлатбошининг “нуқтаи назари”нинг ўзида ҳам бирон бир “нуқта”ни топиш қийин: муаллиф ўз мақоласида бор-йўғи, ўзбекларнинг турк ёки хун эмас, балки, бошқа халқ эканлигини уқтиришга урунади, холос. Аммо мақоладан кўринадики, ўзбекларнинг хунлардан “бошқа халқ” эканлиги асло ўзбек халқининг “хунларга ўхшамаган, маданиятли, қадимий” халқ эканлиги маъносида келмайди, бу фикрни муаллиф, ўзининг қуйидаги надоматли хитоблари орқали ифода этмоқчи бўлади: “Ўзбек номи қачон пайдо бўлган? Совет тарихшуносларининг ёзишича, гўё 16 асрда бизнинг заминимизни Дашти Қипчоқ ишғол килгандан кейин ўзбек номи пайдо бўлган эмиш. Ахир биз Мавораннаҳр деб атайдиган икки дарё оралиғида унгача ҳам халқ яшаган-ку! Ёки бу халқ бошқа халқ бўлганми? Мантиқ қани бу ерда?”\nМуаллифнинг “ёки бу халқ бошқа халқ бўлганми?” деган саволини ушбу мақоланинг лейтмотиви деса бўлади, фақат бу “лейтмотив” очиқ айтилган фикр шаклида эмас, балки, таажжубга тўла саволлар орқали ўқувчи онгига сингдиришга урунилади. Зотан, 20 йилдан ошиқроқ вақт мобайнида ўзбек халқига қарши геноцид сиёсати юргизаётган бу одамнинг худди шундай шаклда мушоҳада юритиши табиий бир ҳолдир, ёки бошқача айтганда, унинг ўзбек халқига қарши юргизган геноцид сиёсати унинг халққа нисбататн ана шундай муносабати мевасидир.\nЭнди И.Каримовнинг.”Мантиқ қани бу ерда?” деган саволига келайлик. Мантиқ шундаки, миллатимиз ҳар доим ҳам ўзбек деб аталмаган. Яъний, президент Каримов излаб топган мантиқсизлик халқнинг ўзгармас, собит ўзлигини унинг ўзгарувчан(ўзгарган) номи билан боғлашга урунишдан келиб чиқмоқдадир. Бу усул ўзбек халқига душманлик кайфиятидаги барча сохта “тадқиқотчи”лар қўллаб келаётган усулдир. Масалан, тилимиз “ўзбек тили” деб аталишдан илгари “чиғатой тили” деб аталган ва бу факт, табиийки, бизнинг миллатимизнинг “чиғатой” эканлигини англатмайди. “Чиғатой” калимаси ўз таркибига бутун Туркистон ва Шарқий Туркистонни олган маъмурий ҳудудга берилган ном бўлиб, бу ном шу ҳудудда яшаган аҳолининг, этник келиб чиқишидан қатъий назар, барчасига нисбатан қўлланилган. Бу ҳудудда яшаган аҳолининг асосий қисмини бугунги ўзбекларнинг аждодлари ташкил этгани туфайли, “чиғатой тили” деганда, асосан, ўзбек тили тушуниладиган бўлган. Яъний, мантиқ шундан иборат-ки, бир неча минг йиллик давлатчилик тарихимиз мобайнида улус ўлароқ бизнинг номимизнинг ўзгариб тургани бу ерда яшаган халқнинг ҳам доим ўзгариб, бошқа бир миллатлар билан алмаштирилиб турилганини англатмайди. Ҳатто мўғуллар истило қилганидан кейин ҳам Туркистонни мўғулллар эмас, маҳаллий аҳоли ичидан тайинланган ноиблар бошқарган, чунки, бир кўчманчи қабила вакилининг ўтроқ маданиятга, ўтроқ яшаш тарзига эга бир халқни бошқариши имконсиз бўлган.\nУмуман олганда, президент Каримовнинг бу “рисола”сига концептуал шаклда жавоб бериб ўтиришга зарурат йўқ, чунки, унинг мақоласида бундай ёндошишга арзийдиган бирон бир концепциянинг ўзи йўқ. Шунинг учун ҳам бу мақоладаги узуқ-юлуқ хитобларга биз ҳам қисқа-қисқа жавоблар бериш билан чекланиб қўяқоламиз. Масалан, муаллиф Атиллага ворислик хусусида шундай ёзади:”босқинчига ворис бўлиш фахр эмас, иснод-ку, бу иғвога учсак, эртага Европа биз ҳақда нима дейди?”\nМуаллифнинг:”…босқинчига ворис бўлиш фахр эмас, иснод-ку” деган жумласи нафақат муаллифнинг дунёқарашини, балки, унинг тарихга, тарих илмига бўлган қараши ва муносабатини, илмга ёндошиш шаклини ҳам очиқ намойиш этади. Юртбошининг бу гапи заъмирида “тарихимздаги барча иснод саналган фактларни йўқ қилиб ташлаб, фақат ифтихорга сабаб бўладиган нарсаларни қолдириш керак” деган “доктрина”ни кўриш мумкин. Бундан ташқари, ўз мақоласи бошида “қачонгача биз тарихимизни бировларнинг нуқтаи-назари, қаричи билан ўлчаймиз”, дея надомат қилган давлат раҳбарининг энди ўзи Европа “нуқтаи-назари ва қаричи” ҳақида қайғуриши жуда кулгули ва айни пайтда аянчли кўринади. Қолаверса, Каримов ўз ҳукуматининг асос тарғибот ва ташвиқот объекти бўлган Амир Темур шахси ҳам жуда кўп халқлар тарафидан “босқинчи” деб аталишидан хабари йўқ кўринади. Агар хабаари булса хам, Темурнинг юришларини у “босқинчилик” эмас, бор-йўғи бир “истило” деб мушоҳада қиладиганга ўхшайди.\nМақола давомидаги мана бу сатрларга бир қаранг:”Ўзбекистоннинг обрўйини кўтариш бир четда қолиб, аллақандай атиллаларга ворис бўлиш бизга мутлақо ярашмайди. Мен бунга қатъиян қаршиман”.\nМуаллифнинг бу сатрлари рус ёзувчиси А.Чеховнинг “Олим қўшнига мактуб” номли ҳажвия-ҳикоясидаги қаҳрамоннинг ёзиш ва фикрлаш услубини эслатади. Эсингизда бўлса, бу қаҳрамон ўзининг олим қўшнисига ёзган мактубида қўшнисининг “қуёшда доғлар бор” деган назариясини “бундай бўлиши мумкин эмас, чунки, ҳеч қачон бундай бўлиши мумкин эмас!” қабилидаги “аргумент” билан инкор этади.\nЮртбошининг атрофида унга: “илм, шу жумладан, тарих илми ҳам “мен бунга қаршиман”, “иғвога учиш”, “иснод” деган эҳтиросли гаплар воситасида бунёд этилмайди, тарихий ҳаққонийлик ” бундай тушунча ва хитоблар устига қурилмайди, биз, аждодларимиз ким ва қандай шахс бўлганидан қатъий назар, кайфиятга, шароитга қараб, уларни танлай олмаймиз” деб тушунтирадиган бир зот йўқ.\nЭнди бевосита “Атиллага меросхўрлик” ҳақида икки оғиз сўз: Атилла бир турк ҳукмдоридир ва у ўша пайтларда Туркистонда яшаган бошқа турк қавмларининг, яъний, бизнинг аждодларимизнинг қариндошидир, аммо биз ўз тарихимизни ва ўзлик ҳиссимзни айнан Туркистон билан боғлаймиз, чунки, Турк қавми Ўрта Русиядан тортиб, Ҳимолой тоғларигача, Дунай дарёси ва Ўрта ер денгизидан тортиб, Узоқ Шарқ, Сибир, Хитой ва ва Мўғулистонгача чўзилган чексиз ҳудудларда яшаган улкан бир қавмдир.\nМақолани таҳлил этишда давом этайлик, журналнинг 14 бетида муаллиф шундай ёзади:”Халқимизнинг миллий туйғусини, ғурурини уйғотадиган тарихий-илмий хулосалар қани? Нима учун бу масалада олимларимиз ўртасида беҳуда тортишувлар бўлмоқда?” Журналнинг 15 саҳифасида эса, бу гапларга том қарама-қарши бўлган қуйидаги сўзларни ўқиймиз:\n“Ёшларга қанча тез йўл очиб берсак, илмда, ижодда шунча кўп изланиш, баҳс бўлади. Изланиш, баҳс, мунозара бор жойда эса, ҳақиқат юзага чиқади, тараққиёт бўлади”.\nЭнди бу “таълимот”ларга амал қилишга жазм қилган олимларнинг аҳволини бир тасаввур қилинг: уларнинг бутун ғайрати ва куч-қуввати асосан қайси баҳс-мунозара ва тортишув “беҳуда”-ю, қайси бири, аксинча, “ҳақиқатни юзага чиқарувчи ва тараққиётга хизмат қилувчи” эканлигини аниқлашга сарф килиниб, бундай “сафарбарлик”дан сўнг уларда на илм билан шуғулланишга иштиёқ ва на бирон бир ташаббус қолади.\nУмуман, ўзбек олимларининг бугунги аҳволи совет давридагидан ҳам кўра мавҳумроқ ва аянчлироқдир. Совет даврида, ҳар ҳолда, олим илмий иш ёзаркан, “юқори”нинг талаблари нимадан иборатлиги ҳақда аниқ бир тасаввурга ва ўзига хос йўлланмага эга бўлган, ҳозирги ҳокимият сиёсати эса, уларнинг илмий шуурларини бутунлай боши берк кўчага олиб кириб қўйди – олимлар юртбошининг “таълимотлар”идан сўнг нима ҳақда гапириш мумкин-у, нимани четлаб ўтиш кераклигини ҳам билолмай, гаранг бўлиб қолмоқдлар.\nМасалан, телевидение орқали Атилла ҳақида батафсил маълумот берган бир олим хусусида Президент ғазаб билан шундай ёзади: “Кўрсатув бошловчиси, олим одам завқ-шавқ билан Атилланинг кимга уйланганини, тўй кечаси кимнинг кўрсатмасига кўра, ким томонидан заҳарлаб ўлдирилганигача оқизмай-томизмай томошабинга етказди, ҳатто Атилланинг туғилган кунигача аниқ айтди. Ўша олимдан Берунийнинг туғилган кунини айтиб беринг, десангиз, айта олармикин, худо билади”.\nАгар бу бечора олим Атилла ҳақидаги маълумот Беруний ҳақдаги маълумотга зид келишини билганида эди, албатта, “йўлбошчи”нинг йўлидан юриб, Атилла ҳақида гапириб ўтирмаган ва фақат Беруний ҳақида гапирган бўларди.\nЮртбоши ўз мақоласи давомида шундай ёзади: “Тафаккур” журналига берган интервьюмда Амир Темур бобомизнинг “Куч – адолатда” деган фикрини ривожлантириб, “Куч – билим ва тафаккурда” деган ғояни ўртага қўйдим. Тафаккур, маърифат, маънавият қаерда-ю, Атилла қаерда?”\nБу сатрлардаги тарихий миқёсга, ўтказилган параллелга каранг: Атилла, Амир Темур, Каримов… Уч нафар тарихий миссионер… Майли, муаллифнинг миссионерлик туйғуларига кўп ҳам тегинавермай, мақолани ўкишда давом этайлик, иқтибос:”Чуқурроқ ўйлаб кўрайлик, Атиллани рўкач қилиб, бизга сиз узбеклар ҳам кўчманчи халқсиз, демоқчи эмасмилар?… Тилимизда “тагли-тугли”, “палаги тоза” деган иборалар бор. Бу бир жойда муқим яшаган, ўз турмуш тарзига, аҳлоқ-одоб мезонларига, ақидалари ва тафаккур тарзига эга бўлган хонадонларга айтилади… Бизнинг миллий борлиғимиз, маданиятимиз илдизи, томири ўтроқ бўлган.”\nКўчманчиларнинг аҳлоқ-одоб мезонлари, ўз ақида ва тафаккури бўлмайди, деган фикрни ким муаллиф қулоғига шипшиди экан? Бутун инсоният, энг “ўтроқ” ҳисобланган халқлар ҳам бир пайтлар кўчманчи бўлган. Ва аксинча, асрлар буйи энг кўчманчи саналган лўлилар ҳам бугунги кунда ўтроқ ҳолда ҳаёт кечирмоқда. Уларнинг ҳам ўз маҳаллалари бор, масалан, Тошкентдаги “Очовот маҳалла” ёки Самарқанддаги “Лўли маҳалла” каби…\nЮртбошининг ибораси билан айтганда, “ўзбекларга рўкач қилинган” Атилла борасидаги ўз фикримизни юқорида айтдик. Бугунги Ўзбекистон минг йиллар давомида Туроннинг, Туркистоннинг қалби бўлиб келган ва бундан кейин ҳам, иншооллоҳ, шундай бўлиб қолади. Ўзбекнинг бугунги қиёфаси миллатни эмас, балки, Л.Гумилевнинг ибораси билан айтганда, “супер этнос”ни тамсил этади. Ўзбек халқи бугунги кунда Турк улусининг мавжуд бўлган бутун уруғларини ўзида мужассам қилгандир. Шу маънода улус сифатидаги мавқеи жиҳатдан бугунги Ўзбекларни фақат Усмонли турклари, яъний, ҳозирги Туркия турклари билангина тенглаштириш мумкин. Ўзбеклар хам худди Усмонлилар сингари Туркларнинг барча улусларини ўзига жамлагандир. Бу жамлик узун тарихимиз мобайнида ушбу иккита қардош халққа хос бўлган юксак маданият, давлатчилик шуури, саҳийлик ва бағрикенглик хусусиятлари устига барпо қилиб келинган.\nХуллас, юртбошининг рисоласидаги айтилган гапларни “рисоладагидай” дейиш қийин, хўш, у ҳолда, бу рисоланинг ёзилишига туртки бўлган сабаб нима экан, балки, муаллифнинг фикридаги қоришиқликларга мақола ёзилиши учун кўрсатилган сабаб бир оз ойдинлик киритар? Бу ҳақда муаллифнинг ўзи кутилмаган бир самимият билан шундай шундай ёзади: “Ўйлаб кўрайлик, тарих фани маҳсули – унинг хулосаларидан аввало ким фойдаланади? Сиёсатчилар эмасми? Ўз сиёсатини оқлаш, уни олға суриш, тарғиб этиш, узвийлигини таъминлаш, обрўсини кўтариш учун улар тарих фани хулосаларига мурожаат қилади”.\nТарихнинг нима учун кераклигини энди тушундингизми, азиз уқувчи? Мана шундай мақсад билан ёзилган халқимизнинг тарихини бир тасаввур қилиб кўринг. Айтгандай, буни тасаввур қилиб ўтиришга эхтиёж йўқ, совет даврида ёзилган тарихимизни эслашингизнинг ўзи кифоя, бу даврда бутун тарихимиз муаллиф орзу қилгандай “ҳукумат сиёсатини оқлаш, уни олға суриш, обрўсини кўтариш” учун ёзилган эди. Муаллифнинг собиқ коммунист раҳбар бўлганини хотирласак, унинг тарихга бундай ёндошишидан ҳайратланишга ўрин ҳам қолмайди.\nХўш, тарихдан ўз сиёсатини оқлаш учун “унумли фойдаланиш”га киришган юртбошининг ўз тарих талқини воситасида олдинга сураётган ғояларининг совет давридаги ғоялардан фарқли жойи борми? Бор, албатта. Советлар бутун тарихимизни фақат халқни эзиб, эксплуатация қилиб келган мустабидлар тарихи сифатида кўрсатиб, ўзларини эса, халкни бу мустабидлардан қутқарган ҳалоскорлар деб талқин қилган ва халқни буржуазия таъсиридан иҳоталашга урунган бўлса, Каримов ўзини мустақиллик курашчиси сифатида кўрсатиб, халқни нафақат собик совет мафкураси таъсиридан, балки, умуман, ҳар қандай таъсирдан, айниқса, халқнинг ўзлигини англашига туртки бўлиши мумкин бўлган туркчилик ғояси таъсиридан сақлашга бел боғлагандир. Ўзининг бу мақсадини у ўз мақоласидаги қуйидаги сўзлари билан аниқ ифодалайди:”Туркийзабон халқ бор, турк халқи бор – бунинг фарқини ҳар бир фуқаромиз, аввало фарзандларимиз билиб олсинлар”. Хўш, юртбошига ўзбекнинг турк эмаслигини исботлаш нима учун керак?\nБу саволга жавоб топиш учун Ўзбекистон президентининг йиллар давомида олиб борган ички ва ташқи сиёсатидан бир оз хабардор бўлиш ва ҳукумат буюртмаси билан ёзилиб, Ўзбекистон матбуотида чоп этилаётган ўзбекларнинг миллий мансубиятига доир мақолалар ҳақида бир оз маълумотга эга бўлиш лозим. Маълумки, Ўзбекистон ҳукумати ўзининг сўнгги йиллардаги ташқи сиёсатида турк халқларининг интеграциясига совуққонлик билан қараб келди ва ҳатто баъзи ҳолларда унга мухолифлик (1996 йилда Қирғизистонда бўлиб ўтган турк халқлари қурултойи пайтида юз берган воқеаларни ва Туркияда ўқиётган ўзбек талабаларининг Ўзбекистонга чақириб олиниши сингари воқеаларни эсланг) қилиб келди. Ички сиёсатда эса, турк халқларининг бирлашиши ғоясига қарши тарғиботлар олиб борилиб, шу йўналишда матбуотда бир қатор мақолалар чоп этилди. Масалан, “Ўзбекистон овози” газетасида 1994 йилда чоп этилган “Туркми ёки ўзбек?”, “Ўзбек халқининг келиб чиқиш тарихи” сингари мақолалар шулар жумласидандир. Бундай тарғибот бугун ҳам “ўзга ғоя ҳукмронлигига йўл қўймаслик” баҳонасида кенг жабҳада олиб борилмоқда. “Ўзга ғоя”нинг нимадан иборатлигини эса, зукко ўкувчи дарров англаб олишига шубҳа йўқ, бу – халқнинг ўзлигини таниши, тарихий хотирасининг тикланишидир. “Тарихий хотирасиз келажак йўқ” деган гапни айтган одамнинг ўзи халқнинг хотирасини йўқ қилишда жонбозлик кўрсатиб, халқнинг келажагига болта урмоқда. Тарихий хотирасиз факат келажак эмас, балки, ўтмиш, тарих ҳам йўқлигини “ҳукумат сиёсатини оқлаш, уни тарғиб қилиш” учун тарих ёзаётганлар англамайдиларми?\nГИПНОЗ ОСТИДА КАРВОНБОШИМИ Ё НАРВОНБОШИ?


Ўзбек замонавий шеърияти | Страница 14 из 53 | www.ziyouz.uz\nБош саҳифа Ўзбек шеърияти Ўзбек замонавий шеърияти (14)\nЧоп этилган 24.02.2015 28.01.2017 МуаллифZiyouz.uz\nМадина Бахшиллоева 1991 йилда Бухоро вилоятининг Ромитан туманида туғилган. «Дўрмон-2013» семинари иштирокчиси. Ҳозирда Навоий Давлат педагогика институтининг Ўзбек филологияси факультети талабаси. * * * Кўксингда осмоннинг гули бор, Осмонлар нақадар бетакрор. Кўксимда кўнглингнинг изи бор, Юрагим бахтиёр… Бахтиёр! Қорларнинг ҳиди давоми…\nГулзебо 1975 йилда Сурхондарё вилоятининг Олтинсой туманида туғилган. Тошкент Давлат университетининг (Ҳозирги ЎзМУ) журналистика факультетида таҳсил олган. МТРКнинг “Ёшлар” радиоканилида муҳаррир вазифасида хизмат қилади. Шеърлари турли матбуот нашрларида эълон қилинган. * * * Не ҳамидгуй дарахт эди у, Шохларидан тасбиҳ давоми…\nСолиҳа Олимова 1962 йилда Хўжандда таваллуд топган. Тошкент Давлат университетининг журналистика факультетини тамомлаган. “Ҳақ ишқи”, “Иқрор”, “Изтироб” номли китоблари чоп этилган. * * * Мен ўшаман, Ўша Сиз билган, Вале дилга нимадир бўлди. Айта олмасам-да нелигин, Вужудимда нимадир ўлди. Ва давоми…\nЧоп этилган 23.02.2015 28.01.2017 МуаллифZiyouz.uz\nУмида Хушвақтова 1952 йилда туғилган. Республика рус тили ва адабиёти институти (ҳозирги Жаҳон тиллари университети)ни тамомлаган. “Бардош қояси”, “Соғинч соҳиллари” каби шеърий китоблари чоп этилган. ҲАЁТ УСТУНИ Қалб тўла орзулар уммони, Зафарларга йўллар бетиним. Ечмоқ бўлсанг гар муаммони, Танти бўлгин, давоми…\nЧоп этилган 16.02.2015 15.01.2018 МуаллифZiyouz.uz\nБаҳодир Аҳмедов – 1967 йилда Тошкент шаҳрида туғилган. Москва Давлат университетининг физика факультетини тамомлаган, физика фанлари номзоди. Шоирнинг рус тилида “Шар сукунати” китоби нашрдан чиққан. Шеърлари “Мўъжаз ипак йўли”, “АRK 3”, “Малый щёлковый путь”, (Ташкент, 2007), “Анор – Гранат” (Москва, давоми…\nРукнларРус шеърияти, Ўзбек замонавий шеърияти\nЧоп этилган 12.02.2015 28.01.2017 МуаллифZiyouz.uz\nАбдураҳмон Муҳаммаджонов 1957 йилда туғилган. Тошкент қишлоқ хўжалик институтини тамомлаган. “Сойкелди” шеърий китоби чоп этилган. СОЙКЕЛДИ – ОТА МАКОНИМ Қошингда виқор-ла қир-адирларинг, Ҳуснингга боққанда диллар жўшарди. Ҳар баҳор чўғланиб қизғалдоқларинг Чиройингга чексиз чирой қўшарди. Азим чинорларинг бошингда туриб, Аллалар айтарди давоми…\nЧоп этилган 08.01.2015 28.01.2017 МуаллифZiyouz.uz\nГўзал Рўзиева 1986 йил 31 октябрда Бухоро вилояти, Жондор туманида туғилган. 1993-2004 йилларда Жондор туманидаги 22-ўрта умумтаълим мактабини, 2004-2008 йилларда Файзулла Хўжаев номидаги Бухоро давлат университети тарих факультетини тугатган. “Тонг сабоси” номли шеърлар (2004) тўплами нашрдан чиққан. ЗАРАФШОНГА Кабутардек потирлаб давоми…\nЧоп этилган 07.01.2015 20.02.2018 МуаллифZiyouz.uz\nБобоқанд Мирзо (Бобоқанд Умаров) 1980 йил Хатирчи туманида туғилган. Навоий педагогика институтини тамомлаган. 2004 йили илк китоби “Кўнглингиз топсам” номи билан чоп этилган. 2016 йили “Иккимиз икки олам” китоби чоп этилган. ЎШАНДА Ўшанда қор ёғди. Бу олам оппоқ, Мен сизни давоми…\nЧоп этилган 15.10.2014 07.02.2018 МуаллифZiyouz.uz\nНеъмат Душаев 1963 йилда Тошкент вилояти Ангрен шаҳрида туғилган. Тошкент Давлат маданият институтини тугатган. “Ангрен ҳақиқати”, “Оҳангарон”, “Довон” газеталарида ишлаган. 1994-2006 йилларда Ўзбекистон миллий ахборот агентлиги – ЎзАда хизмат қилган. Ҳозирда “Ulug’ yo’l” ижтимоий-қтисодий газетасида бош муҳаррир. “Сахий хаёлпараст” (1993), давоми…\nШавкат Жўрабек 1983 йил Бухоро вилояти Когон туманида туғилган. Унинг «Иккимиздан қолган хотира» номли илк шеърий тўплами нашрдан чиққан. Шеърлари Республика газета ва журналларида чоп этилиб келинмоқда. БИРИНЧИ КИТОБ Биринчи китобим. Ҳавасдир? Балким?! Ундан бир тоза сўз топгим келади. Биринчи давоми…\n14-саҳифа. Жами: 53Боши«10111213141516171819»Охири


ОДОБ ИНСОННИНГ КЎРКИ\nИнсон одоби билан гўзалдир. Одоб сўзининг маъноси ниҳоятда кенг ва бепоёндир. Инсон одоби билан табиатдаги бошқа мавжудотлардан, ҳайвонлардан, махлуқ ва паррандаю даррандалардан фарқ қилиб туради. Киши қанча ёшга кирмасин, то ҳаётдан кўз юмгунча тарбияга, одобга, ахлоққа муҳтождир. Билимли, илмли одам бўлиши мумкин, аммо одамнинг одоб-ахлоқи талаб даражасида бўлмаслиги мумкин.\nОдоб-ахлоқ эгаси бўлувчи инсон, энг аввало, ўзининг юриш-туриши, муомала маданияти билан ҳаёт кечиришда, оила барқарорлигида намуна бўлиши кераклигини буюк аллома Абу Райҳон Беруний уқтиради.\n«Инсон ўзининг эҳтиросларига ҳукмрон, уларни ўзгартиришга, бошқаришга қодир, ўз жони ва танини тарбиялар экан, салбий жиҳатларни мақтайдиган нарсаларга айлантиришга, уни маънавий шифокорлик билан даволашга ҳамда аста-секин аҳлоқ ҳақидаги китобларда кўрсатилган усуллар билан иллатларни бартараф этишга қодирдир», дейди Абу Райҳон Беруний. Абу Али Ибн Синонинг одоб-ахлоқ, поклик ва саломатлик тўғрисидаги қарашларида жуда катта ибратли фикрлар бор. Ибн Сино тўғри сўзлаш ва тўғри ишлаш, ҳалоллик, инсофли ва адолатли бўлиш, хушмуомала ва ширинсуханликни одоб қилиш, нафсга берилмаслик, фозиллар суҳбатидан баҳраманд бўлиш, катталарнинг иззатини жойига қўйиш, кичикларга шафқатлилик, самимий дўстлик, муҳтожларга ёрдам бериш ва инъом-эҳсон қилишни унутмаслик, нодонларга насиҳат, маслаҳат бериш каби фазилатларни барча эзгуликнингасоси эканлигини таъкидлайди. Шу билан бир қаторда, Юсуф Хос Ҳожиб ҳам шарқ халқларининг турмуш тарзини, урф-одатларини ва анъаналарини яхши билар эди. Шу сабабли ҳам бу халқларнинг одоб-аҳлоқ нормаларига катта қизиқиш билан қаради: катталарни ҳурмат қилиш, кичикларнинг бурчи эканлигини, ўз навбатида, катталар ҳам кичикларни эъзозлашини ҳамма учун бурч ва инсоний қадр-қиммат белгиси деб билади. Жаҳон фани ва маданиятига ғоят улкан ҳиссалар қўшган Ўрта Осиёлик донишмандлар ўзларининг кенг қамровли фикрлари билан инсонни қандай қилиб бахтли ҳаётга йўллаш мумкинлигинириёзат чекиб изланганлар, бу хусусда одилона йўл топиш учун интилганлар. Улар ўзларининг ана шу мазмунда яратган асарларида ахлоқи, одоби, файз-баракани, тотув оила қуриш бахт-иқболга элтувчи инсофли йўллардан эканлигини кўрсатиб бepишган. Ўрта Осиёдаги ахлоқ, одоб, оила хақидаги қарашларнинг бошида халқнинг ўлмас маданияти ёрқин нур сочиб туради. Айтилган сўзларнинг уддасидан чиқишдек мардлик, кечиримлилик, ботирларга хос инсонийлик, олийҳимматлилик, севги ва муҳаббатга содиқлик каби чин инсоний ахлоқлар аждодларимиздан бизга мерос бўлиб қолган муқаддас фазилатлардир. Шунинг учун ҳам Ўрта Осиёда, жумладан, ўзбек халқининг ўша қабилачилик ҳаёт тарзларини акс эттирувчи эпосларга мардлик, жасурлик, камтарлик, севгига садоқат, дўстлик ва биродарлик, тинч-тотув яшаш учун кураш инсоний қадр-қиммат, ҳалол ва пок турмуш, оилада поклик улуғланган. Биз бу улуғ ғояларнинг «Алпомиш», «Кунтуғмиш»,. «Гўрўғли»- туркумидаги барча достонларда, ажойиб халқ эртакларида талқин этилганлигини кўрамиз. Алишер Навоий жаҳон маданиятини, адабиёти ва тилини кўз-кўзлаган алломадир. У шеърият мулкининг султонигина эмас, шарқ халқлари, шахсан, ўзбек халқининг ахлоқ-одоб, тарбия\nмактабининг етук билимдони, адолатли ва тадбиркор давлат арбоби, халқпарвар маданият соҳибқирони эди.\n«Маҳбубул-қулуб» алломанинг энг буюк асари бўлиб таълим-тарбия ахлоқ-одоб соҳасидаги йирик рисоласидир. Алишер Навоий турмуш ва одоб ахлоқ муаммолари билан боғлиқ бўлган дидактик асарига «Маҳбубул-қулуб», яъни «Қалбларнинг севгиси» деб ном қўйиши бежиз эмас. У ўзининг пок ва мусаффо қалби буюрган, айтишга чорланган дардини ушбу рисолада жамулжам қилди. Асарнинг биринчи қисмида «Кишиларнинг ахволи, феъл-атвори, одоб ахлоқи ва гап, сўзларининг аҳамияти ҳақида» қайноқ ўгитлар айтилса, иккинчи қисмида «Яхшифеъллар ва ёмон хислатлар тўғрисида» ахлоқий маълумотлар баён қилинади. Одоб-аҳлоқ ҳақида сўз юритар эканмиз, биз — ўқитувчи мураббийлар олдида ёшларга таълим -тарбия беришдек маъсулиятли вазифа юклатилганини чуқур хис қиламиз. Аввало, ўқитувчининг ўзи ҳам касбий, ҳам инсоний фазилатларга эга бўлмоғи ҳамда ёшларга ўзи намуна бўлиши таълим-тарбия жараёнида катта аҳамият касб этади. Оммавий-ахборот воситаларида, газета ва ойномаларда ҳозирги ёшларнинг одоб-аҳлоқи хусусидаги кўрсатув ҳамда мунозарали мақолаларни кўплаб учратамиз. Хўш, нима учун ёшларимизнинг одоб-аҳлоқи глобал муаммога айланиб боряпти? Ёшларимизнинг билими, солоҳиятидан кўра уларнинг одоб-аҳлоқи муҳиммикан? Ҳа, инсоннинг одоби унинг барча сифатларидан муҳим. Одамзот одоби, ҳулқи билан «инсон» деган шарафга лойиқ бўлган. Унинг барча сифатлари «одоб» билан фазилатларга айланган. Баъзиларнинг наздида арзимасдек туюлган камчиликлар бартараф этилмас экан, бора-бора бу кичик айбу нуқсонлар катта ҳалокатларга олиб келади.\nАввало, ёшларимизнинг кийиниш одоби хусусида тўхталиб ўтсак. Афсуски, бу бизнинг энг оғриқли нуқталармиздан бири. Фаолиятимиз жараёнида талабаларнинг кийиниш маданиятида ҳам кескин ўзгаришларни кўрамиз. Айниқса, талаба қизларнинг кийиниши бизни ташвишга солади. Баданни сиқиб турувчи тор шиму, тиззадан юаори юбкалар! Мода ортидан қувиб, қаҳратон чиллада ҳам бошяланг юришлар! Баҳор ойларида қизларимизнинг кийимлари янада юпқалашиб, ҳаммани ўзига маҳлиё этадилар. Бу қизларнинг бир сўзли оталари, ор-номуси баланд акалари бормикан?\nБиз ўқитувчилар кийиниш одоби ҳақида турли мунозарали суҳбатлар, тушунтириш ишлари олиб борамиз, лекин бунинг самарасини ниҳоятда оз деб биламиз, чунки оилада шаклланган кийиниш қоидаларини ўзлари учун энг тўғри деб ҳисоблайдиган ёшларимиз кўпчиликни ташкил қилади. Биз ўқитувчиларнинг вазифаси ота-оналар билан ҳамкорликда талабаларнинг университет ички тартиб-қоидаларига қатъий риоя қилган ҳолда кийиниш маданиятини шакллантиришимиз зурурдир.\nУнутмайлик, бугунги талаба-қиз эртага бир оиланинг бекаси, соғлом болаларнинг соғлом онаси бўлиши керак. Фаслга мос кийинмаслик, тор, баданини сиқиб турувчи кийимлар кийиш ёшларнинг саломатлигига катта путур етказиши тиббиёт ходимлари томонидан қайта-қайта таъкидланмоқда.\nИнсоннинг кийган кийими орқали биз у ҳақидаги илк таассуротларга эга бўламиз. Кийиниш одоби билан атрофимиздаги воқеа-ҳодисаларга ўз муносабатимизни ифодалаймиз. Масалан, ҳашарга айтилган жойга тўйга ясангандек кийиниб борсак, ҳашарга келганларга хайриҳох эмаслигимизни билдиради. Шундай экан, таълим муассасаларига содда, фаслларга мос, миллий қадриятларимиздан келиб чиққан ҳолда кийиниб келсак, нур устига аъло нур бўлар эди\nФахриддин ар-Розий ЎМИБЮ\n4-курс талабаси Маткаримов Ахмаджон


Ўзбек стадионларида «оилавий секторлар» пайдо бўлади\n04.01.2018 10:28 0 237\nЎзбекистон Профессионал Футбол Лигаси янги мавсумда Ўзбекистон Чемпионати баҳсларида мухлислар билан ишлаш, мухлисларни стадионларга қайтариш, клублар мухлислари маданияти ҳамда имижини ошириш учун бир қатор янги лойиҳалар ишлаб чиқди.\n«Айни дамда Суперлига ҳамда Про-Лига учрашувларига мухлислар ташрифи камайиб бормоқда, — дейилади хабарда. — Бунинг сабаби сифатида, стадионларда мухлислар учун қулайликлар ҳамда шароитлар йўқлигини кўрсатиш мумкин. Клублар ҳамда стадионлар раҳбарияти бу борада янги мавсумдан бошлаб янги талаблар асосида фаолият олиб бориши эълон қилинди.»\nМаълум қилинишича, ЎзПФЛ раҳбарияти мухлисларни яна стадионларга қайтариш, уларнинг маданияти ошириш, клублар қошидаги мухлислар клублари фаолиятини янада яхшилаш ҳамда уларга қулайликлар яратиш мақсадида бир қатор мутахассисларни ишга жалб этди. Айни дамда мутахассислар бу каби салбий муаммоларни бартараф этиш учун бир нечта лойиҳа ва тадбирларни ишлаб чиқишди. Ушбу лойиҳалар режага кўра янги мавсумда босқичма-босқич тарзда амалга оширилиши кўзда тутилган.\nДастлабки босқичда учрашувлардан олдин анонслар тайёрлаш ва уни кенг равишда ёритиш орқали, биринчи навбатда, мухлисларнинг учрашув ҳақида батафсил маълумот олишларига кўмаклашиш кўзда тутилган. Клуб расмий сайти ёки бошқа ижтимоий тармоқлар орқали мухлислар ўртасида турли промо-акциялар, викториналар ва лотореялар ташкил этиш ва ғолибларга учрашувга чипталар тақдим этилади.\nКейин босқичда эса мухлислар учун қулайликлар яратишга эътибор қаратилади. ЎзПФЛ мухлислар учун алоҳида йўлаклар ташкил қилиш ва уларга йўл кўрсатувчи махсус белги ҳамда ишоралардан фойдаланиш, мухлислар клуби учун алоҳида сектор ташкил этиш, учрашув давомида мухлислар учун стадион худудида барча турдаги егулик ҳамда ичимликлар савдосини ташкил этиш, учрашувлардан олдин мухлисларга клуб атрибутикаларини, маълум миқдордаги футбол тўплари, шарфлар тарқатиш, оилавий секторлар ташкил этишни назарда тутмоқда.\nУчрашувлардан олдин эса клуб раҳбарияти ҳар бир учрашув олдидан мухлислар учун турли маданий тадбирларни ташкил этиши, концерт дастурлари, акциялар, совғалар тарқатиши лозимлиги ҳам белгиланмоқда. Футбол ташкилоти стадион ҳудудида ўйин бошланишидан аввал қизиқарли тадбирлар уюштириш ва унда келганлар иштирокини футбол учрашувига харид қилинган чиптаси асосида бепул амалга ошириш мухлислар сонини кўпайтиришга ёрдам беради, дея ҳисобламоқда.


АКТ вазирлиги Microsoft компаниясига Ўзбекистонда офис очишни таклиф қилди\nЎзбекистон Республикаси Президенти ҳузурида 2022 йил 14 апрель куни ахборот технологиялари ва рақамли иқтисодиётни ривожлантириш борасидаги ислоҳотлар натижадорлиги ҳамда соҳада 2022 йилда амалга оширилиши лозим бўлган вазифалар юзасидан ўтказилган йиғилишда давлатимиз раҳбари Ўзбекистонни минтақавий IT-марказга айлантириш кераклигини таъкидлаганди.\nШундан келиб чиқиб Ахборот технологиялари ва коммуникацияларини ривожлантириш вазири Шерзод Шерматов Microsoft компанияси вакиллари билан онлайн учрашув ўтказди. Бу ҳақда вазирлик ахборот хизмати маълум қилди.\nЙиғилишда Microsoft компанияси, Америка-Ўзбекистон Савдо Палатаси ва Ўзбекистоннинг АҚШдаги элчихонаси вакиллари иштирок этди.\nУчрашувда ҳамкорликнинг долзарб ва истиқболли йўналишлари муҳокама қилинди.\nБундан ташқари, IT-таълимни ривожлантиришга жиддий эътибор қаратиш, ушбу жараёнларга кўпроқ ёшларни жалб этиш, малакали кадрлар тайёрлаш масалалари кўрилди.\nШунингдек, АКТ вазирлиги томонидан Ўзбекистонда компаниянинг офисини очиш таклифи берилди.\nТомонлар ҳамкорликни янада мустаҳкамлаш ва қўшма лойиҳаларни амалга ошириш бўйича ишларни давом эттиришга тайёр эканликларини билдирдилар.\nКиритилди: 12:20 20.04.2022. Ўқилди: 2971 марта. Фикрлар сони: 5 та.


IMUGRAFT maz 0,03% 10g Toshkent aptekalarida narxlari, dori haqida malumot, qollanishi va analoglari Apteka.uz saytida\nИМУГРАФТ мазь 0,03% 10г\nIMUGRAFT maz 0,03% 10g\nFaol modda: Takrolimus\nIshlab chiqaruvchi: - Rainbow Life Sciences Pvt. Ltd.\nATX kodi: - D11AH01\nBarcha Imugraft dorilari\nO'zbekiston Sog'liqni Saqlash Vazirligi tomonidan 04.07.2019 da DV/X 06466/07/19 registratsion raqami bilan ro'yxatdan o'tgan\nҲар бир туба (10 г) суртма қуйидагиларни сақлайди:\nфаол модда: такролимус (моногидрати кўринишида) 0,003 г;\nёрдамчи моддалар: пропилен карбонат, қаттиқ парафин, суюқ парафин, оқ рангли юмшоқ парафин\n10 г дан алюмин тубаларда, тиббиётда қўлланилишига доир йўриқномаси билан бирга картон қутига жойланган.\nТакролимус кальциневриннинг ингибиторлари гуруҳига мансуб. У кальциневрин учун цитозол рецептор (FK506) ҳисобланган, махсус цитоплазматик оқсил иммунофиллин (FKBP12) билан боғланади. Бунинг натижасида такролимус FKBP12, кальций, кальмодулин ва кальцинериндан иборат комплекс шаклланади, бу кальциневриннинг фосфатаза фаоллигини ингибиция бўлишига олиб келади. Бу Т-ҳужайрали иммун жавоби учун муҳим бўлган цитокинларни (ИЛ-2 ва гамма-интерферон) ишлаб чиқарилишини кодловчи генларнинг транскрипциясини бошқариш учун зарур бўлган, фаоллашган Т-ҳужайраларнинг (NFAT) ядро омилини фосфорсизланиши ва транслокациясига йўл қўймайди.\nБундан ташқари, такролимус ИЛ-3, ИЛ-4, ИЛ-5, каби цитокинлар, Т-лимфоцитларнинг фаоллашишини бошланиш босқичларида иштирок этадиган ўсманинг некрози омили (УНО-α) ва гранулоцитар-макрофагларнинг колонияларини рағбатлантирувчи омил (ГМКРО) ни ишлаб чиқарилишини кодлайдиган генларнинг транскрипциясини ингибиция қилади.\nШу билан бирга, такролимуснинг таъсири остида семиз ҳужайралар, базофиллар ва эозинофиллардан яллиғланиш медиаторларини ажралиб чиқишини ингибиция бўлиши, шунингдек Лангерганс ҳужайраларида FcεRI (иммуноглобулин Е учун юқори аффин юзаки рецептор) экспрессиясини пасайиши кузатилади, бу уларнинг фаоллигини пасайишига ва антигенни Т-лимфоцитларга тақдим этилишига олиб келади.\nТакролимус сақловчи суртма коллаген синтезига таъсир қилмайди ва шу боисдан тери атрофиясини чақирмайди.\nМаҳаллий қўлланганида такролимусни тизимли қон оқимига сўрилиши минимал бўлади. Атопик дерматити бўлган кўпчилик пациентларда (катталар ва болаларда) 0,03% такролимус суртмаси бир марта суртилганида ҳам, кўп марта қўлланганда ҳам унинг қон плазмасидаги концентрацияси <1 нг/мл ни ташкил қилган. Тизимли сўрилиши шикастланиш майдонига боғлиқ ва атопик дерматитнинг клиник кўринишларини йўқолиши билан камаяди. Болалар ва катталарда узоқ вақт қўлланганида (1 йилгача) препаратни тўпланиши кузатилмаган.\nСиртга қўлланганида такролимусни тизимли сўрилиши камлиги туфайли, плазма оқсиллари билан боғланиш хусусиятини юқорилиги (98,8% дан кўп) клиник жиҳатдан аҳамиятсиз деб қаралади.\nТакролимус терида метаболизмга учрамайди. Тизимли қон оқимига тушганида такролимус жигарда CYP3A4 ёрдамида аҳамиятли даражада метаболизмга учрайди.\nТакролимус суртмаси сиртга кўп марта қўлланганида Т1/2 (ярим чиқарилиш даври) катталарда 75 соат, болаларда 65 соатни ташкил қилади.\nУчраш тезлиги бўйича нохуш реакциялар: жуда тез-тез (>1/10), тез-тез (>1/100, <1/10) ва кам ҳолларда (>1/1000, <1/100) синфларга ажратилади.\nМаҳаллий реакциялар: жуда тез-тез – суртилган жойда қичишиш ва ачишиш ҳисси; тез-тез – суртилган жойда иссиқлик ҳисси, қизариш, оғриқ, таъсирланиш, тошма. Одатда улар ўртача ифодаланган бўлади ва даволаш бошлангандан кейин биринчи хафта давомида ўтиб кетади.\nИнфекциялар: тез-тез – герпетик инфекция (юз ва лабларнинг оддий герпеси, варицелла кўринишидаги Капоши тошмаси).\nДерматологик реакциялар: тез-тез – фолликулит, қичишиш; кам холларда – хуснбузар.\nПериферик нерв тизими тмонидан: тез-тез – парестезиялар, гиперестезия.\nБошқалар: тез-тез – алкоголни ўзлаштираолмаслик (спиртли ичимликлар истеъмол қилингандан сўнг юзни қизариши ёки терини таъсирланиш симптомлари).\nПрепаратни барча кузатиш даври давомида розацеа, малигинизациянинг (лимфомаларнинг тери ва бошқа шакллари, тери ўсмаси) ягона ҳоллари қайд қилинган.\nТакролимус суртмасини туғма ёки орттирилган иммун танқислиги бўлган беморларда ёки иммунодепрессантлар қабул қилаётган пациентларда қўллаш мумкин эмас.\nТакролимус суртмасини қўллаш вақтида терига қуёш нурларини таъсиридан, солярийга боришдан, псорален билан мажмуада А ёки Б УБ-нурлари (PUVA-терапия) билан даволанишдан сақланиш керак.\nТакролимус суртмасини терининг потенциал хавфли ёки хавф олди каби қаралган шикастланган соҳаларини даволаш учун қўллаш мумкин эмас.\nСуртма суртилган терининг соҳаларига 2 соат давомида юмшатувчи воситаларни қўллаш мумкин эмас.\nИнфекцияланган атопик дерматитни даволашда такролимус суртмасини қўллаш самарадорлигини ва хавфсизлиги баҳоланмаган. Инфекцияланиш белгилари мавжудлигида такролимус суртмасини буюришдан олдин мувофиқ даволашни ўтказиш керак. Такролимус суртмасини қўллаш герпетик инфекцияни ривожланиш хавфини юқорилиги билан боғлиқ бўлиши мумкин. Герпетик инфекциянинг белгилари бўлганида такролимусни қўллашдан кутиладиган фойда ва хавф нисбатини индивидуал равишда баҳолаш керак.\nЛимфоаденопатияда даволашни бошлашдан олдин пациентни текшириш ва суртмани қўллаш даврида уни кузатиш керак. Лимфоаденопатиянинг аниқ сабаблари бўлмаганида ёки ўткир инфекцион мононуклеознинг симптомлари бўлганида такролимус суртмасини қўллашни тўхтатиш керак.\nКўз ва шиллиқ қаватларга суртмани тушишидан сақланиш керак (суртма тасодифан тушган ҳолларда суртмани олиб ташлаш ва/ёки сув билан ювиш керак).\nТакролимус суртмасини окклюзион боғловлар остига суртиш ва ҳаво ўтказмайдиган зич кийимларни кийиш тавсия қилинмайди.\nБошқа ҳар қандай маҳаллий дори воситаси ишлатилганида бўлгани каби, пациентлар суртмани суртгандан сўнг, суртма даволаш мақсадида қўл соҳасига суртилгандан ташқари ҳолларда, қўлларни ювишлари керак.\nТакролимус суртмаси катталарда ва 2 ёшдан катта болаларда атопик дерматит (экзема) ни ўртача оғир ва оғир даражадаги шаклларини даволаш учун, пациентларда анъанавий даволаш усулларига жавоб реакцияси етарли бўлмаганида ёки уларга қарши кўрсатмалар (актуал кортикостероидлар каби) бўлганида қўлланади.\nАтопик дерматитда терининг иммун тизимини ҳаддан ташқари юқори реакцияси терини яллиғланишини (қичишиш, қизариш, қуриши) чақиради. Такролимус аномал иммун жавобни ўзгартиради ва терининг яллиғланиши ва қичишини бартараф қилади.\n- Нетертон синдроми каби эпидермал тўсиқни генетик нуқсонлари;\n- тарқалган эритродермия (такролимусни тизимли сўрилишини зўрайиб борувчи ошиш хавфи билан боғлиқ);\n- лактация (эмизиш) даври;\n- 2 ёшгача бўлган болалар (0,03% суртма учун);\n- такролимус, ёрдамчи моддалар, макролидларга юқори сезувчанликда қўллаш мумкин эмас.\nДекомпенсацияланган жигар етишмовчилигида, терининг катта юзалари шикастланганида, айниқса давомли даволаш курсларини олган беморларда, шунингдек болаларда такролимус суртмасини эҳтиёткорлик билан ишлатиш керак.\nТакролимус терида метаболизмга учрамайди, бу терида унинг метаболизмига таъсир қилиши мумкин бўлган дориларнинг ўзаро таъсирланиш хавфини истисно қилади.\nТакролимус суртма шаклида қўлланганида тизимли сўрилиши минимал бўлганлиги сабабли, такролимус суртмаси билан бир вақтда қўлланганида CYP3A4 ингибиторлари (шу жумладан эритромицин, итраконазол, кетоконазол, дилтиазем) билан ўзаро таъсир ыилиш эҳтимоли кам, бироқ терининг шикастланган соҳалари катта бўлган ва/ёки эритродермияси бўлган пациентларда буни бутунлай истисно қилиб бўлмайди.\nТакролимус суртмасини бошқа сиртга қўлланадиган препаратлар, тизимли глюкокортикостероидлар ва иммунодепресантлар билан бирга қўллаш мумкинлиги ўрганилмаган.\nоқ рангли ярим қаттиқ масса\nСиртга қўллаш учун мўлжалланган!\nКатталар ва 2 ёшдан ошган болаларга такролимус суртмаси терининг шикастланган соҳаларига юпқа қават қилиб суртилади. Препаратни терининг ҳар қандай соҳаларига, шу жумладан юз ва бўйин, тери бурмаларига қўллаш мумкин. Препаратни шиллиқ қаватларга ва окклюзион боғловлар остига қўйиш мумкин эмас.\n2 ёшдан ва 16 ёшгача бўлган болалар ва ўсмирларда қўллашни 0,03% такролимус суртмасини суткада 2 марта суртишдан бошлаш керак. Ушбу схема бўйича даволаш давомийлиги 3 ҳафтадан ошмаслиги керак. Кейинчалик қўллаш тезлиги суткада\n1 мартагача камайтирилади, даволаш шикастланиш ўчоқлари тўлиқ тозалангунича давом эттирилади.\nКекса ёшдаги (65 ёш ва ундан катта) пациентларда қўллашни ўзига хос хусусиятлари йўқ.\nОдатда яхшиланиш даволаш бошланган вақтдан бошлаб биринчи ҳафта давомида кузатилади. Агар даволаш фонида яхшиланиш белгилари икки ҳафта давомида кузатилмаса, даволаш тактикасини ўзгартириш масаласини кўриб чиқиш керак.\nКасалликни зўрайишини даволаш\nТакролимус суртмаси вақти-вақти билан такрорланувчи даволаш курслари кўринишида қисқа вақт ёки узоқ вақт ишлатилиши мумкин. Терининг шикастланган соҳаларини даволаш атопик дерматитни клиник кўринишлари тўлиқ йўқолгунича ўтказилади.\nОдатда, яхшиланиш даволашнинг биринчи ҳафтасида кузатилади. Агар яхшиланиш белгилари суртмани қўллаш вақтидан бошлаб, 2 ҳафта давомида кузатилмаса, навбатдаги даволашнинг бошқа вариантларини кўриб чиқиш керак. Атопик дерматитни зўрайишини биринчи белгилари пайдо бўлганида даволашни қайта бошлаш керак.\nКасаллик зўрайишини олдини олиш\nАнамнезида касалликни зўрайишлари тез-тез (йилига 4 мартадан кўп) кузатиладиган пациентларда зўрайишларнинг ва ремиссияларнинг давомийлигини узайишини олдини олиш учун такролимус суртмаси билан тутиб турувчи даволаш тавсия қилинади. Тутиб турувчи даволашни буюришни мақсадга мувофиқлиги, узоғи 6 ҳафта давомида стандарт схема (кунига 2 марта) бўйича ўтказилган дастлабки даволаш самарадорлиги билан белгиланади.\nТутиб турувчи даволашда такролимус суртмасини одатда зўрайишларда терининг шикастланган соҳаларига ҳафтада 2 марта (масалан душанба ва пайшанба) суртиш керак.\nПрепаратни суртишлар орасидаги вақт оралиғи камида 2-3 кунни ташкил қилиши керак.\nЗўрайиш белгилари пайдо бўлганида такролимус суртмаси билан одатдаги даволаш тартибига ўтиш керак. Тутиб турувчи даволашдан сўнг 12 ҳафтадан кейин клиник динамикани баҳолаш ва такролимус суртмасини профилактик мақсадда қўллашни давом эттириш мақсадга мувофиқлигини ҳал қилиш керак. Болаларда клиник динамикани баҳолаш учун препаратни вақтинчалик бекор қилиш ва сўнгра тутиб турувчи даволашни давом эттириш заруратини кўриб чиқиш керак.\nСиртга қўлланганида дозани ошириб юборилиш ҳоллари кузатилмаган.\nБехосдан ичга қабул қилинганида, организмнинг ҳаётий муҳим функцияларини назорат қилиш ва пациентнинг умумий аҳволини кузатишдан иборат бўлган умумий қабул қилинган чоралар кўрилиши керак.\nҚусишни чақириш ёки меъдани ювиш тавсия қилинмайди.\nKURALIMUS maz 0,03% 30g\nKURALIMUS sirtga qo'llash uchun maz 0,03% 30 g\nPROGRAF kapsulalar 5mg N50\nIshlab chiqaruvchi: Astellas Pharma Europe B.V., Нидерланды произведено: Astellas Ireland Co. Ltd\nBarcha Prograf dorilari\nPROGRAF kapsulalar 1mg N50\nNarx: 5 450 so'mdan Batafsil\nPANGRAF 5,0 kapsulalar 5,0mg N60\nBarcha PANGRAF dorilari\nADVAGRAF kapsulalar 5mg N50\nBarcha ADVAGRAF dorilari\nADVAGRAF kapsulalar 1mg N50\nNarx: 579 100 so'mdan Batafsil\nTAKROLIMUS kapsulalar 0,5mg N100\nIshlab chiqaruvchi: Biocon Limited\nBarcha Takrolimus dorilari\nPROGRAF konsentrat 5mg/ml 1ml N10\nPROGRAF kapsulalar 0,5mg N50\nPANGRAF 0,5 kapsulalar 0,5mg N60\nADVAGRAF kapsulalar 0,5mg N50\nPROTOPIK maz 0,03% 30g\nIshlab chiqarilish joyi: Yaponiya\nIshlab chiqaruvchi: Leo Pharma A/S, Дания произведено: Astellas Pharma Tech Co. Ltd., Япония вып. контроль качества: Astellas Ireland Co. Ltd, Ирландия\nBarcha Protopik dorilari\nNarx: 390 000 so'mdan Batafsil\nPROTOPIK maz 0,03% 10g\nNarx: 145 000 so'mdan Batafsil\nPROTOPIK maz 0,1% 10g\nNarx: 155 000 so'mdan Batafsil


Дунë, 12 октябр 2015\n12 ноябр 2019, Тошкент вақти: 07:52\nдушанба 12 октябр 2015\nАфғонистоннинг Қундуз шаҳрида жойлашган аёллар бошқарувидаги “Рошани” теле- ва радиостанцияси ходимлари учун оддий бошланган иш куни бирданига ҳақиқий драмага айланди. “Рошани” директори Седиқа Шерзай жангариларнинг 28 сентябрь куни шаҳарга қилган ҳужуми кутилмаган ҳодиса бўлганини айтади.\nТуркия Анқарадаги портлашлар қурбонларига аза тутмоқда\nТуркия Анқара шаҳрида якшанба куни юз берган икки портлашда ҳалок бўлганларга уч кунлик мотам тутмоқда. Портлашларда 95 нафар одам ҳалок бўлган ва яна камида 245 нафар одам жароҳат олган. Туркия президенти Туркманистонга сафарини бекор қилди. Ҳужумлар учун масъулиятни ҳозирга қадар ҳеч ким ўз зиммасига олгани йўқ.


The Times: Лондондаги Шерлок Холмс уйи Назарбоев оиласига тегишли - 11.11.2020, Sputnik Ўзбекистон\nThe Times: Лондондаги Шерлок Холмс уйи Назарбоев оиласига тегишли\n“The Times” газетаси Лондондаги Бейкер стрит-221Б манзилида жойлашган Шерлок Холмс уй-музейи Қозоғистоннинг биринчи президенти Нурсултон Назарбоевнинг... 11.11.2020, Sputnik Ўзбекистон\n“The Times” газетаси Лондондаги Бейкер стрит-221Б манзилида жойлашган Шерлок Холмс уй-музейи Қозоғистоннинг биринчи президенти Нурсултон Назарбоевнинг қариндошларига тегишлилигини таъкидламоқда.\nТОШКЕНТ, 11 ноя — Sputnik. Лондондаги Бейкер стрит-221Б манзилида жойлашган Шерлок Холмс уй-музейи Қозоғистоннинг биринчи президенти Нурсултон Назарбоевнинг қариндошларига тегишли. Бу ҳақда “The Times” газетаси “SourceMaterial” маълумотларига таянган ҳолда ёзмоқда.\nМаълум қилинишича, Лондон шаҳрининг Бейкер кўчасидаги мулк 2015 йили Қозоғистоннинг собиқ президенти Нурсултон Назарбоевнинг қизи Дарига Назарбоева ва унинг ўғли Нурали Алиевга тегишли бўлган.\nМулкнинг умумий қиймати 140 миллион фунт стерлингни ташкил этади. Газета маълумотига қараганда, кўчмас мулкнинг 90 фоизи Назарбоева ва қолган 10 фоизи унинг ўғлига тегишли бўлган.\nЛондон суди Назарбоев невараси яшаётган ҳашаматли уйи билан қизиқмоқда\n11 Март 2020, 15:18\nШу билан бирга, ер реестрига кўра, ҳозир кўчмас мулкнинг расмий эгаси 2005 йилда сотиб олган “Farmont Baker Street Limited” компаниясидир. Ҳозир “Farmont Baker Street” БАА компаниясига тегишли.\nХабарда ёзилишича, Шерлок Холмснинг уйидан ташқари Назарбоевлар оиласи яна бир қанча бинолар ҳамда Бейкер кўчасидаги 215 ва 237-уйлар орасидаги ер майдонларига эгалик қилади.\nНазарбоевлар оиласининг вакили бўлган “Mishcon de Reya” юридик фирмаси нашр маълумотларига изоҳ бермаган.\nНашр 2015 йилда “Global Witness” нодавлат ташкилоти суриштирув ўтказиб, Артур Конан Дойль ҳикояларининг бош қаҳрамонига бағишланган ушбу музей Қозоғистон президенти Нурсултон Назарбоевнинг марҳум куёви Роҳат Алиевга тегишли бўлганини аниқлаганини эслатган.


АҚШ Россия ҳарбий жиноятлари далилларини тўплаш бўйича янги режани ишга туширди\nАҚШ департаменти Россиянинг ҳарбий жиноятлари ҳақидаги далилларни тўплаш лойиҳасини яратди\n18 May 15:11 Жаҳон\nАҚШ ДАСТУР РФ УКРАИНА УРУШ уруш жинояти\nҚўшма Штатлар Россиянинг Украинадаги уруш жинояти далилларини тўплаш ва таҳлил қилиш бўйича янги дастурни эълон қилди.\nБу ҳақда Давлат департаменти матбуот хизмати баёнотида маълум қилинди.\nБаёнотда айтилишича, «Можаролар обсерваторияси» Россия қўшинларининг Украинадаги ҳаракатларига оид далилларни ҳужжатлаштириш, текшириш ва очиқ манбалардан тарқатиш билан шуғулланади.\nМожаролар обсерваторияси оммавий ва тижорат учун мавжуд бўлган маълумотларни, шу жумладан сунъий йўлдошдан олинган суратлар ва ижтимоий медиа маълумотларини халқаро ҳуқуқий меъёрларга мувофиқ таҳлил қилади ва сақлайди. Келажакда тегишли юрисдикцияларда фуқаролик ва жиноий иш юритиш учун маълумотлар талаб қилиниши мумкин.\nФото: Давлат департаменти матбуот хизмати хабарига кўра, Қўшма Штатлар Россиянинг Украинадаги ҳарбий жиноятларига оид далилларни тўплаш тизимини ишга туширди.\nРоссиянинг икки шаҳрида ҳарбий комиссияларга ўт қўйилди\nОнлайн платформа Россиянинг дезинформация ҳаракатларига барҳам беришга ва жиноятларга ойдинлик киритишга ёрдам бериш учун Можаролар обсерваторияси ҳужжатларини оммага эълон қилади.\nУшбу дастур 6 миллион АҚШ доллари миқдоридаги бошланғич сармоя билан яратилади, келажакдаги молиялаштириш Европа демократик барқарорлик ташаббуси (EDRI) ҳисобидан келади. Март ойида Оқ уй Украина ва минтақада демократик барқарорликни мустаҳкамлаш, коррупцияга қарши саъй-ҳаракатларни илгари суриш ва инсон ҳуқуқларини илгари суриш учун EDRIга камида 320 миллион доллар эълон қилди.\nМожаролар обсерваторияси – бу географик ахборот тизимларининг етакчи компанияси Esri, Йельск гуманитар тадқиқот лабораторияси, Смитсон маданиятини қутқариш ташаббуси ва PlanetScape Ai ўртасидаги ҳамкорликдаги саъй-ҳаракатлардир.\nФилиппиндаги "Раи" тўфони: 375 кишининг ўлими маълум\nАҚШ ҳукумати ташаббусга сунъий йўлдошдан тижорат суратларини ҳам тақдим этди ва бошқа халқаро ҳамкорларнинг дастурга қўшилишларини кутмоқда.\nСешанба куни Халқаро жиноий суд прокурори Карим Хон уруш жиноятлари ва инсониятга қарши жиноятларни тергов қилиш учун 42 нафар терговчи, суд-тиббиёт экспертлари ва ёрдамчи ходимлардан иборат гуруҳни Украинага юборганини айтди.\nБлинкен ва Столтенберг Украина масаласини муҳокама қилишди\nҚрим расмийлари Россияга қарши санкцияларга изоҳ берди


Тергов изолятори ортидаги журналист Мамайни туғилган куни билан табриклашмоқда\n«Ноқонуний пулларни қонунийлаштириш» иши бўйича тергов изоляторида ушлаб турилган журналист Жанболат Мамайнинг тарафдорлари унинг туғилган куни муносабати билан Олмаота яқинидаги СИЗО деворлари олдига келишди.\nЎнлаб фаоллар ва хуқуқ ҳимоячилари, шунингдек, Мамайнинг рафиқаси Инга Иманбай ЛА-155/18 (СИ-18) қамоқхонаси дарвозаси олдида туришибди ва журналистга табрикнома ва озик-овқат беришга уринишмоқда. Инга Иманбай билан бирга СИЗО дарвозаси олдида Мамайнинг ота-оналари ҳам турибди. Тўпланганлар: «Жанболат, бостандық!» (бостандық – эркинлик дегани. - таҳририят) дея бақиришмоқда. Ҳибсга олинган журналистни табриклаш акцияси ижтимоий тармоқларда MAMAYparty дея аталмоқда.\nМухолифатдаги «Трибуна» газетасининг бош муҳаррири, 28 ёшли Жанболат Мамай 10 февралдан бери Олмаота СИЗОсида ушлаб турилибди. У газета таҳририяти орқали гўёки, собиқ банкир Мухтор Аблязов томонидан БТА Банкнинг олиб чиқиб кетилган пулларини қонунийлаштирганликда айбланмоқда. Ўзига қўйилган айбларни сиёсатлаштирилганини айтаётган Мамай айбловларга иқрор бўлмаяпти. Ўтган ойда Олмаота суди унинг ҳибсда ушлаб турилиш муддатини 10 июлга қадар узайтирди.\nАпрель ойида унинг тарафдорлари ижтимоий тармоқларда #MamayFest акциясини ўтказдилар. Журналистни озод қилинишини талаб қилинган акцияда ҳуқуқ ҳимоячилари, фаоллар, журналистлар ва оддий фуқаролар иштирок этди.


ЎЗБЕК ФИЛЬМЛАРИ ИЛК БОР «DIGICON6 ASIA AWARDS -2019" НУФУЗЛИ ХАЛҚАРО КИНОФЕСТИВАЛИДА МУКОФОТЛАР УЧУН КУРАШАДИ. - «O`zbekkino» milliy agentligi\nЎЗБЕК ФИЛЬМЛАРИ ИЛК БОР «DIGICON6 ASIA AWARDS -2019" НУФУЗЛИ ХАЛҚАРО КИНОФЕСТИВАЛИДА МУКОФОТЛАР УЧУН КУРАШАДИ.\nЎзбекистонлик ёш киноижодкорлар жорий йилнинг 26 ноябридан 1 декабрига қадар давом этадиган “DigiCon6 Asia Awards-2019” халқаро қисқа метражли фильмлар фестивалида иштирок этиш учун Гонконгга жўнаб кетди.\nОсиё бўйича иқтидорли муаллифларни топиш, танитиш ва уларнинг ажойиб ишлари учун рағбатлантириш мақсадида ҳар йили кузда ўтказиб келинадиган “DigiCon6 Asia Awards” мукофотига ўзбекистонлик ёш киноижодкорларнинг иккита фильми - Шокир Холиқовнинг “Чой” ва Маҳлиё Асқаралиеванинг “Совға” фильми тақдим этилди. Жами ўзбекистонлик вакиллар етти кишидан иборат.\n- Ёш киноижодкорлар - миллий кинематографиянинг келажаги, шу сабаб уларнинг ижодий маҳорати ошишига катта эътибор қаратиш лозим, - дейди “Ўзбеккино” раҳбари Фирдавс Абдухолиқов. - Бизнинг иқтидорли йигитлар бундай нуфузли фестивалда Ўзбекистонда ёш киноижодкорлар учун яратилган шарт-шароитлар ва ўзларининг қобилияти туфайли иштирок этишмоқда, дея қўшимча қилди у.\n- - Келгусида “Ўзбеккино” ёш киноижодкорлар маҳоратини ошириш учун уларни ҳар томонлама қўллаб-қувватлаш мақсадида бир қатор лойиҳалар ташкиллаштиришини таъкидлаб ўтди Абдухолиқов.\n- Биз “Ўзбеккино” миллий агентлиги қошида Ёшлар ижодий маркази ва ёшлар ижодий студиясини ташкил этишни режалаштиряпмиз. Бундан ташқари, барча керакли ускуналар билан жиҳозланган 150 ўринли ижодий лабораторияни очишни мўлжалладик, - деди “Ўзбеккино” раҳбари.\nШуни қайд этиш керакки,”DigiCon6 ASIA” га қатнашадиган давлатлар Япония, Хитой, Гонконг, Ҳиндистон, Индонезия, Корея, Малайзия, Сингапур, Тайвань, Таиланд. Ўзбекистон фестивалда илк маротаба иштирок этмоқда. Япониянинг йирик медиа кинокомпанияси TBS кинофестиваль ташкилотчиси ҳисобланади.\nСуратда: “Совға” кинофильми режиссёри Маҳлиё Асқаралиева, Канн халқаро кинофестивалида “Чой” фильми учун Гран-при соҳиби, Шокир Холиқов, “ФОКУС” киномактаби асосчиси ва директори Мария Мусакова.


Чоп этилган: 18.01.2016\n17 январь куни Тошкент шаҳридаги “Китоб олами” марказида Ўзбекистон халқ ёзувчиси Тоҳир Маликнинг “Ҳилол-нашр” нашриётида чоп этилган “Меҳмон туйғулар”, “Фалак”, “Зулмат салтанати” китобларининг тақдимоти бўлиб ўтган эди. Учрашувда Тоҳир…\nЧоп этилган: 03.08.2013\nРаҳматуллоҳ қори Ҳабибуллоҳ ўғли 1975 йил 18 май куни Сурхондарё вилоятининг Музробот туманида таваллуд топган. Бухородаги “Мир Араб”…\nҚуръони карим эълон этилгандан сўнг (Шайх Алоуддин Мансур ва Нуруллоҳ Муҳаммад Рауфхон суҳбати)\nЧоп этилган: 19.05.2015\nСАВОЛ. Алоуддин ака, Қуръони Каримнинг Сиз амалга оширган ўзбекча маъно таржимаси журналимизда эълон қилинганига ҳам, мана, икки йил бўлибди. Руҳоний ва дунёвий ҳаётимизда улкан ҳодиса бўлган бу ишнинг…\nЧоп этилган: 11.06.2015\nБундан етти-саккиз йил бурун жумҳурият радиосида “Ота-оналар ва болалар” туркумида бир неча суҳбат ташкил қилган эдик. Суҳбатларимиздан бирига Салоҳиддин қори ака Муҳиддиновни (Аллоҳ ул муҳтарам зотни раҳмат қилсин) ҳам таклиф қилиб эдик.…\nАнвар қори Турсунов: “Адабиёт маънавият жавҳаридур”\nЧоп этилган: 27.03.2015\n(Тошкент шаҳар бош имом-хатиби Анвар қори Турсунов билан суҳбат)\nОрзиқул Эргаш: Анвар ака, биз сизни диний-миллий қадриятларимизнинг толмас тарғиботчиси, халқимиз маънавияти, маданиятини юксалтириш йўлида астойдил хизмат қилиб келаётган…\nЖалолиддин Нуриддинов 1952 йили Тошкент шаҳрида туғилган. Тошкент Давлат университети шарқ факультети араб бўлимини тугатган. Араб мамлакатларида таржимон,…\nЎткир Ҳошимов: "Ҳақиқий ёзувчи Худо кўнглига солганини ёзади"\nБундан салкам 50 йил аввал сўз санъаткори Абдулла Қаҳҳор Ўзбекистон халқ ёзувчиси Ўткир Ҳошимовнинг “Чўл ҳавоси” қиссасини ўқиб: “Бирдан лов этиб аланга билан бошланган ижоднинг келажаги порлоқ бўлади. ...Шу аланга ҳеч қачон пасаймасин,…\nТоҳир Малик. Маърифий суҳбатлар\nКўп мухлисларда биронбир асарни ўқигандан сўнг ёзувчи билан суҳбатлашиш истаги тyғилaдu. Асарни ўқиш жараёнида туғилган саволларига жавоб олишни истайди. Адибнинг таржимаи ҳоли, оиласи, туриштурмуши, айрим масалаларга бўлган муносабати…\nАбдулла Орипов: "Ҳадислар Ҳажга олиб борди"\nЭл-улус ардоқлаган, юрт меҳрига сазовор халқ шоири билан ҳамсуҳбат бўлишни орзу қилмаган инсон топилмаса керак; яна у она халқини мудроқликдан уйғотган, ғурурини юксалтирган, ўзи ҳам миллий ифтихор тимсолига айланган бўлса! Бундай шоир…\n“Йилига 250 нафардан ортиқ диний кадрлар тайёрланмоқда”\nЎзбекистон Мусулмонлари идораси Таълим ва кадрлар тайёрлаш бўлими раҳбари Акбар Дўстматов билан суҳбат\n— Ҳозирги кунда Ўзбекистон Мусулмонлари идораси тасарруфида нечта диний таълим муассасалари фаолият юритмоқда?\n— Ўзбекистон мусулмонлари…\n2-саҳифа. Жами 5 саҳифа


Виктор Орбан Тошкентга етиб келди\nТОШКЕНТ, 29 мар - Sputnik. Венгрия Бош вазири Виктор Орбан 29 март куни расмий ташриф билан Ўзбекистонга келди, деб хабар қилмоқда УзА.\nТОШКЕНТ, 29 мар - Sputnik. Венгрия Бош вазири Виктор Орбан 29 март куни расмий ташриф билан Ўзбекистонга келди, деб хабар қилмоқда УзА. Ислом Каримов номидаги Тошкент халқаро аэропортида олий мартабали меҳмон ва унинг рафиқасини Ўзбекистон Республикаси Бош вазири Абдулла Арипов кутиб олди. Юқори мартабали меҳмон шарафига фахрий қоровул саф тортди. Қисқа суҳбатдан сўнг Венгрия делегацияси пойтахтимиздаги Мустақиллик майдонига йўл олди.Мустақиллик майдонида меҳмон Мустақиллик ва эзгулик монументи пойига гул қўйди. Виктор Орбанга Мустақиллик майдонининг мазмуни ва бу ерда амалга оширилган бунёдкорлик ишлари ҳақида сўзлаб берилди. Шундан сўнг Венгрия делегацияси ўзи учун ажратилган қароргоҳга йўл олди.\nабдулла арипов, виктор орбан, венгрия, ташриф\n20:07 29.03.2021 (янгиланди: 15:52 01.04.2021)\n© AP / John ThysПремьер-министр Венгрии Виктор Орбан\nВиктор Орбанни аэропортда Абдулла Арипов кутиб олди. Меҳмон Мустақиллик ва эзгулик монументига гул қўйди.\nИслом Каримов номидаги Тошкент халқаро аэропортида олий мартабали меҳмон ва унинг рафиқасини Ўзбекистон Республикаси Бош вазири Абдулла Арипов кутиб олди. Юқори мартабали меҳмон шарафига фахрий қоровул саф тортди.\n© УзАПремьер-министр Венгрии Виктор Орбан прибыл в Узбекистан\nПремьер-министр Венгрии Виктор Орбан прибыл в Узбекистан\nҚисқа суҳбатдан сўнг Венгрия делегацияси пойтахтимиздаги Мустақиллик майдонига йўл олди.\nМустақиллик майдонида меҳмон Мустақиллик ва эзгулик монументи пойига гул қўйди. Виктор Орбанга Мустақиллик майдонининг мазмуни ва бу ерда амалга оширилган бунёдкорлик ишлари ҳақида сўзлаб берилди.\n© УзАВиктор Орбан возложил цветы к монументу Независимости\nВиктор Орбан возложил цветы к монументу Независимости


КУЧ ИШЛАТАР ТИЗИМИ ХОДИМЛАРИ ОЧИҚ ҲАЁТДА 29-КОЛОНИЯДАГИ УСУЛНИ ҚӮЛЛАМОҚДА – Birdamlik.info\nКУЧ ИШЛАТАР ТИЗИМИ ХОДИМЛАРИ ОЧИҚ ҲАЁТДА 29-КОЛОНИЯДАГИ УСУЛНИ ҚӮЛЛАМОҚДА\n«Бирдамлик» ХДПнинг фаоли Исроилжон Холдоров партиямизга аъзо бӯлгунга қадар қатор қийинчиликларни, ҳар хил кӯргуликларни бошдан ӯтказган довюрак шахс. Уни 2006 йили Ӯзбекистон Республикаси Жиноят кодексининг 159, 244, 216, 223-моддалари билан айбдор деб топиб, туҳмат билан қамашади ва жазони ӯташ учун 29-колонияга юборишади. Орадан 6 йил ӯтгач Исроилжон акани жазо муддатининг қолган қисмини ӯташ учун 49- колонияга ӯтказади. У ерда 3 йил жазо ӯтагач яна 29-колонияга қайтаришади.\nИсроилжон аканинг айтишича, бундай ҳодиса, яъни маҳкумни илгари жазо муддатини ӯтаган колонияга такроран қайтариш амалиёти фақат Исроилжон Холдоровга нисбатан қӯлланилган. Юқорида таъкидлаганимиз 29-колония эса шартли равишда «Тезкор зона» деб аталади. У ерда жазо ӯтаётган маҳкумларнинг деярли 90 фоизи оператив ходимларга ишлайди ва шунинг учун ҳам уларни «қулоқ» ёки «эчки» деб аташади. У ердаги қамоқхона ходимлари маҳкумларни бир-бирига қайраш, сотқинлик қилишга мажбурлаш орқали маънан майиб ва мажруҳ манқуртларга айлантиришади. Исроилжон ака қамоқхонадаги бундай «ишлар»ни беҳуда эсламаётир. Собиқ маҳкумга озодликда ҳам худди шундай жирканчли усуллар қӯлланилмоқда. Масалан, Исроилжон акага Ӯзбекистон «Бирдамлик» ХДПнинг Қурултойи арафасида турфа «ӯйин»лар қӯлланилган. Қурултойдан 20 кун олдин Андижон вилояти Қӯрғонтепа туманининг Абдулла исмли терговчиси телефон қилиб Янгибозордаги «Холис» савдо мажмуаси дарвозаси олдига келишини сӯрайди. Терговчи Исроилжон акага унинг Samsung J5 русумли телефонидан қандайдир телефон рақамига қӯнғироқ килинганини, бу телефоннинг эгаси бӯлган аёлнинг ӯлиги топилганини айтади. Исроилжон ака терговчига телефонини ҳеч кимга бермаганини айтгач унга икки кишининг фамилиясини кӯрсатади.\nТерговчи телефонни олиб «Холис» савдо мажмуасининг Samsung дӯконига кириб кетади. Исроилжон ака ушбу воқеа ҳақида «Эзгулик» Инсон ҳуқуқлари раиси А.Ташанов ва бошқаларга хабар беради.\nОрада роппа-роса 2 соат ӯтгандан сӯнг терговчи савдо мажмуасидан чиқиб, Исроилжон акага шаҳардан ҳеч қаёққа чиқмаслигини тайинлаб, ӯзи қайтиб кетади. Исроилжон аканинг айтишича, шу воқеадан кейин у Samsung J5 телефонидан мутлақо фойдаланмаган ва барча ишларни Аrtel телефонига қайта юклаб олган.\n2018 йил 12 ноябрь куни соат 12 лар атрофида Исроилжон акага кимдир яширин рақамдан қӯнғироқ қилиб, унга ҳақоратомуз сӯзлар билан «жиянингдан хабар ол, навбат ӯғлинг Алишерга келди» деган. Исроилжон ака ундан мард бӯлса кимлигини айтишни, очиқ гаплашишни сӯраган. Бироқ иккинчи томон телефонини ӯчириб қӯйган. Ӯша куни Исроилжон аканинг туғишган укаси Анвар Усмоновнинг ӯғли Шаҳриёрни Ҳоқон милиция таянч пунктига олиб бориб, у ерда участка нозири Лочинбек ҳамда туман ИИБ терговчиси ҳамда туман ИИБнинг оператив ходими Темурлар дӯқ-пӯписа аралаш сӯроққа тутишган. Дониёр исмли куч ишлатар тизими ходими «Амакинг ҳозир қаерда, унинг нега қамалганини биласанми, нега билмайсан?» деган тутуриқсиз саволлар бериб тинкасини қуритган. Бу орада ИИБ ходимлари Исроилжон аканинг жиянининг ишхонасига бориб, унинг телефони ( +998902547919)ни текширувдан ӯтказган. Текшириш жараёнида жиянининг телефонидан маҳалладаги дӯконда сотувчи бӯлиб ишлайдиган йигит юборган «Жаннатга ошиқлар, Абдулла қорини йиғлатган йигит» каби жӯнатмаларни топишган ва жиянини Куйганёрдаги туман ИИБга олиб бориб, 1 сутка ушлаб турган. 13-ноябрь куни эрталаб Исроилжон ака ва жиянининг акаси Даниел Усмонов (тел: +998975835023) жиянини ИИБ изоляторидан олиб чиққан.\nИсроилжон Холдоровнинг айтишича, Андижондан «Бирдамлик»нинг қурултойига 5 киши бормоқчи бӯлган. 13 ноябрь куни Исроилжон акага Бобожон Мусажонов ва Хусниддин Абдуллаевлар Қурултойга жиддий сабабларга кӯра бора олмасликларини айтган. 14-ноябрь куни эса ИИБ ходимлари Патидин Каримовнинг паспортини текширув баҳонасида олиб қӯйган. Исроилжон ака ҳам ӯзига нисбатан турли босимлар ӯтказилаётгани боис Қурултойга бориш фикридан қайтган. Шу тариқа, «Бирдамлик» ХДПнинг Андижон вилоятидаги фаоллари «Бирдамлик» ХДПнинг иккинчи қурултойига боришдан сунъий йӯллар орқали бебаҳра қолган. Бироқ, Исроилжон ака Холдоров «Бирдамлик» ХДП ҳамда унинг асосчиси ва лидери Баҳодир Хон Туркистоннинг амалдаги ҳукумат устидан ғалаба қозонганини, ҳозирги ҳукумат «Бирдамлик»дан астойдил қӯрқишини алоҳида эътироф этади. Ғалаба муборак бӯлсин, дея табриклашади.\nӮзбекистон «Бирдамлик» ХДПнинг Матбуот хизмати


Ўзбекистон божхона қўмитаси салкам 4,7 млрд сўмлик пиротехника воситалари савдосини тўхтатди - Bugun.uz\nЎзбекистон божхона қўмитаси салкам 4,7 млрд сўмлик пиротехника воситалари савдосини тўхтатди\n19:33 | 27-12-2021\nАОКАда 27 декабрь куни бўлиб ўтган брифингда Давлат божхона қўмитаси ахборот хизмати раҳбари ўринбосари Ҳусан Тангриев 2021 йилда Ўзбекистон ҳудудида қанча миқдордаги пиротехника воситаларининг ноқонуний айланмасига чек қўйилгани ҳақида маълумот берди. Бу ҳақда «Bugun.uz» мухбири хабар қилди.\nМаълум қилинишича, 2021 йилнинг 27 декабригача бўлган давр мобайнида Давлат божхона қўмитаси томонидан 209 та божхона қонун бузилиши ҳолатида 5 миллион 732 минг донадан ортиқ пиротехника воситаларининг ноқонуний айланмасига чек қўйилган.\nКелтирилишича, умумий ҳисобда йил бошидан буён давлат божхона хизмати органлари томонидан ҳуқуқбузарлик ашёси сифатида олиб қўйилган жами пиротехника воситаларининг умумий қиймати 4 миллиард 695 миллион сўмни ташкил қилган. Пиротехника воситалари суднинг тегишли қароридан сўнг белгиланган тартибда сўзсиз йўқ қилинган.\nАввалроқ Андижонда 63 миллион сўмлик пиротехника воситаларини олиб кетаётган аёл ушланганди. Шунингдек, Ўзбекистонга 2 миллиард сўмдан ортиқ қийматдаги пиротехника воситалари олиб кирилиши тўхтатилгани айтилганди.


Мустақиллик давридаги диндорларга нисбатан тазйиқлар ва қамоқхоналардаги қийноқлар ҳақида М.Абутов маърузаси | ЎТЮРАКЛАР КЛУБИ\nБисмиллоҳир роҳманир роҳим:\nАссалому алайкум қадрли қурултой қатнашчилари ва анжуман ташкилотчилари!\nМен сўзимнинг аввалида, бу қурултойни ташкил қилган ва мени бу ерга таклиф қилганларинг учун сизларга ўз миннатдорчилигимни билдираман. Мен бу ерда уч кун давомида эшитган ўнлаб маърузалар мазмунидан тушундимки, биз юз йил олдинги Туркистон ўлкасига Рус босқинчилари қилган ҳужумларни ва мусулмон ота боболаримизнинг уларга қарши қилган курашлари ва шу курашда берган қурбонлари ҳақида сўз юритаяпмиз. Фикр алмашдик.\nЎша воқеъаларни турли жиҳатларини ёритдик ва муҳокама қилдик. Аммо, мен бу каби даҳшатли тазйиқлар ва зулму зўравонликлар бугун ҳам давом этаётганига эътиборингизни қаратмоқчиман. Менинг нутқим мазмуни Мустақиллик давридаги диндорларга нисбатан бўлган тазйиқлар ҳақида бўлади. Aвваллари бизга зулмни Руслар яъни, кофирлар қилган эди. Руслар мусулмонларга зулм қилганлигини бир қадар тушуниш мумкин. Балки, бу табиийдир?!\nАммо, ўзини мусулмон санаган кечаги даҳрийлар қилаётган зулмни қандай тушуниш мумкин?! Бугун мусулмонларга қарши кураш профессор домла Ўрхон Қовунчи айтган, «Марказий Осиёдаги Мусулмон Жумҳуриятларда» ҳозирги кунда ҳам давом этаяпди. Ўзбекистон, Тожикистон, Қозоғистон, Қирғизистон, ва Туркманистон Республикаларида диндорларга нисбатан турли туман зулму зўравонликлар у ё бу шаклда давом этаяпди. Сабаби, ўша даҳрийлар тайёрлаб кетган кадрлар ҳали ҳануз иқтидорда қолаётганидадир. Аввалги Компартиянинг биринчи котиби бўлган шахслар энди номини президент деб ўзгартириб олдилар. Моҳият эса ўша ўша ўзгармай қолди.\nАвваллари Москвадан қўрқиб турадиган бу мустабидлар бугун ҳеч кимдан қўрқмасдан ўз зулминида давом этмоқдалар. Мен Ўзбекистон мисолида баъзи фактлари келтираман. Аммо, бошқа Республикаларда ҳам у ёки бу даражада шу каби, зулмлар бўлаётганига шубҳам йўқ. Биз Мустақилликка эришганимизда мен 20 ёшдан ошган бола эдим. Биз энди мустақил давлат бўламиз. Динимизга эркинлик бўлади деб ўйлагандик. Хом хаёл қилгандик. Бугун орадан 25 йил ўтиб, мана шу бу кунги оқибатни кўриб турибмиз.\nДаҳрий Коммунист Каримов терроризм ва экстремизмга қарши кураш ниқоби остида Ўзбекистонлик диний жамоатларга қарши давлат миқёсида кураш бошлади. Бир тоифага озроқ имкониятлар бериб қўйди. Булар Диний Бошқарма мисолидаги ўзларини ҳанафий мазҳабидамиз дейдиган мусулмонлар қатлами ва нақшбандийя тариқатидаги сўфийлардир. Булардан бошқа диний қарашдаги барча диндорлар қатлами оммавий қатағонга учради. Ўзбекистонда бугун диний ва сиёсий қарашлари учун қамоққа олинганлар сони турли даврда турлича тахмин қилинади. Ҳуқуқ ҳомийлари таъкидича бугун улар сони 15 мингдан ошиши айтилади. Мен ҳам ўн йил олдин шулардан бири эдим.\nКаримов режими диндорларга қарши кураш қарши тазйиқларни мен 7 категорияга ажратдим.\n1. Ўғирлаб йўқ қилиш:\n2. ЎИҲга, Ваҳҳобийликка, Ҳизбут Таҳрирга, Акрамийликка, Жиҳодчиликка, Таблиғчига, ва ИШИДга алоқадорликда айблаб қамаш:\n3. Қамоқдаги (терговдаги) қийноқлар: (баъзиларини қамоқда ўлдириш ва ёки муддати тугаганда яна муддат қўшишлар)\n4. Озодликка чиққанларни баъзиларини қайта қамаш:\n5. Қамалмасдан қолган диндорларни қаттиқ назоратда ва домий босим остида ушлаб туриш:\n6. Диндорларни ташқи кўринишига қарши кураш: (Рўмолларни ечиш, ва соқолларни қирдириш)\n7. Тазйиқдан қўрқиб хорижга қочиб кетганлари ўғирлаб, турли йўллар билан ушлаб қайтариб келиб қамаш:\nХорижда бошпана олиб яшаётган диндорларга тазйиқлар қуйидаги кўринишларда намоён бўлади:\n1. Уларни фуқароликдан маҳрум қилиш:\n2. Уларни турли иғволар тарқатиб бадном қилиш:\n3. Уларни яқинларига тазйиқ қилиш:\n4. Уларнинг жонига суиқасд қилиш:\nЖумладан Каримов режими учун хавфли деб кўрилган шахсларни, машҳур имомларни йўқ қилиш амалиёти 1992 йилдан бошланган.\nЎзбекистон Ислом Уйғониш партияси раиси Абдуллоҳ Ўтаев ўша пайтда ўғирлаб йўқ қилинганди. Ўғирлаш амалиёти кейинчалик ҳам давом этди. 1995 йилда Тошкент Аэропортидан ўғирланган имом Абдували Мирзоевни ва шериги Рамазон Маткаримовларни ва 2004 йилда ўғирланган Тошкентлик бир қанча ёш йигитларни бунга мисол қилиш мумкин.\n2015 йил август ойида биз ўтказган «Ўзбек режими тарафидан ўғирлаб йўқ қилинганларни хотирлаш» компанияси доирасида Каримов режими ўғирлаб йўқ қилган жами 25 киши ҳақида маълумот тўплашга муваффақ бўлган эдик.\n2. ЎИҲга, Ваҳҳобийликка, Ҳизбут Таҳрирга, Акрамийликка, Жиҳодчиликка, Таблиғчига, ва ИШИДга ва бошқа диний жамоатларга алоқадорликда айблаб қамаш:\nМаълумки, Каримов режими 1999 йил Тошкент портлашларидан сўнг Ўз. Рес. ЖК 159 моддаси, 258, 244 1.2. каби моддалар билан, оммавий қама қамаларни бошлаб юборди. Шу пайтгача наркотик ёки патрон ташлаб қамарди. Бу моддаларда диндорлар Конституцион тузумга тажовуз қилганликда айбландилар. ЎИҲга, Ваҳҳобийликка, Ҳизбут Таҳрирга, Акрамийликка, Нурчиликка, Жиҳодчиликка, Таблиғчига, ва эндиликда ИШИДга алоқадорликда айблаб қамашди. Турмалар минг минглаб ёш мусулмонларга тўлиб кетди. Турмага тушганларга намоз ўқиш ва рўза тутиш таъқиқланди. Улар қаттиқ қийноқларга дучор қилиндилар. Бу жамоатларга аъзоликда айблаш халқаро ҳуқуқ нормаларига зид равишда амалга оширилди. Диний қараши рухсат берилган расмий ҳанафийчилардан бошқача кўзқарашда бўлганлар шу юқоридаги жамоатларга аъзо деб ҳисобланди.\n3. Қийноқлар: (баъзиларини қамоқда ўлдириш ва ёки муддати тугаганда яна муддат қўшишлар)\nЖисмоний ва руҳий қийноқларни қуйидаги қисмларга ажратиш мумкин:\n4. Жазо ҳибсхонасида:\nМаълумки, Ўзбекистонда терговда қийноқнинг энг қаттиғи бўлади. Кўплаб маҳбуслар ўша ерда жон топширганлар. У ердан саломат чиқиб келганлар эса, турмалардаги қийноқларга тутилади. Турмаларда махсус қийноқ камералари бор. У ерда маҳбусларни махсус жаллодлар (гадлар) кечаю кундуз ухлатмай қийнашади. Камералардаги оғир шароитни тасвирлаш қийин. 10 та одамлик хонага 40 кишини тиқади. Навбат билан ухлашади. Жазо муддатини олиб Зонага келганларни узоқ йиллик оғир ҳаёт кутади. Бу ерда гадлар (жиноятчи маҳбуслар) диндорларга кечаю кундуз тазйиқ ўтказишади. Уриб қийнашади. Жазо ҳибсхонасида эса дўзах азоблари каби азоблар бор. У ерда намоз ўқиган учун 10, 15 кунга қамашади.\nБиродарлар Ўзбек турмасида намоз ўқишлик, рўза тутишлик катта жиноятдир. Буни жамоатчилик билиб қўйиши керак.\nИкки учта имомни телевизорда кўрсатиб, масжидларни очиб қўйиши бизни алдаб қўймаслиги керак. Қишда совуқда маҳбусни иссиқ кийимини ечиб юпқа кийинтириб, уриб кейин камерага тиқишади. Совуқда қалтираб ўтириш керак бўлади. Овқати янада ярмига камайтирилади. Мен ўзбек қамоқларидаги энг қаттиқ азоб очлик деган бўлардим. Ҳар текширув пайтида ментлар уриб кетишади. Мен буларни ўз кўзим билан кўрганларданман. Буларнинг барчасига Аллоҳ гувоҳдир.\nИзолятордан чиққан маҳбус бир ойгача ўзига келолмайди. Буларнинг бари Ўзбекистон қонунларига ва халқаро қонунларга зид инсон ҳаққини поймол қилишликдир. Ахир намоз ва рўза экстремистик ташкилот ўйлаб топганнарса эмаску?! Буни ўша ҳанафийман деяётганлар ҳам қилаётган ибодатларку?! Нега намоз ўқишга қаршилик қилишади?!\nМаълумки, Амнистига билан баъзида кам сонли маҳбуслар озодликка чиқарилади. Аммо, буларни аксариятини тез орада қайта қамашади. Бу оддий одат тусига кирган. Укам Абутов Саид Камолни 1999 февралида Ҳизбут Таҳрирни варақасини ташлаб қамашганди. 2003 Амнистияси билан озодликка чиқди. 2008 да яна қамашди. Ҳалигача ўтирибди. Унинг учта боласи отасини кўрмай улғаймоқда.\nҚамалмасдан қолган баъзи назоратдаги диндорлар МХХ ва милицияни назоратида бўлишади. Уларни тез тез чақириб туришади. Баъзиларига ароқ ичиришган. Намоз ўқимайман деб тилхат ёздиришган. Баъзиларини тавба тазарру қилдириб ТВда кўрсатишган.\n6. Диндорларнинг ташқи кўринишига қарши кураш: (Рўмолларни ечиш, ва соқолларни қирдириш)\nДиндорларга бўлаётган зулмнинг турларидан бири аёлларни рўмол ўрашига тўсқинлик қилишдир. Эркакларни соқол қўйиши ва дўппи кийиши маън қилинганлигидир. Фуқароларни қандай кийинишини давлат белгилаб бериши давлат Конституциясига зиддир. Агар ўзбек ҳукумати терроризмга ва экстремизмга қарши курашаётганлигини иддао қилар экан, бу рўмол ва соқолни терроризмга ва экстремизмга нима алоқаси бор?!\nАксарият диндорлар тазйиқдан қочиб қўшни давлатларга кетишга мажбур бўлдилар. Миллионлаб меҳнат муҳожирлари сафида улар ҳам чет элларда яшашга уринаётганда, уларни излаб топиб ўғирлаб олиб кетишлар бошланди. Россия ва Қозоғистондан кўплаб диндорлар Ўзбекистонга расман депорт қилинди. Жумладан 200 йилда Туркиядан ҳам Зайниддин Асқаров депорт қилинганди. 2009 йилда унинг ўзбек турмасидан ўлиги чиқди.\nХорижда бошпана олиб яшаётган диндорларга нисбатан режим томонидан қилинаётган тазйиқлар асосан қуйидагилардир:\nЯқинда қабул қилинган қонунга кўра, «Агар Ўзбекистон фуқароси xoрижий Давлат фойдасига фаолият кўрсатса, ёки осойишталик ва хавфсзликка қарши жиноят содир этса, Жамият ва Давлат мaнфаатларига жиддий зарар етказса, фуқароликдан маҳрум этилади.» Бу қонун кузатувчилар фикрига кўра Конституцияга мутлақо зиддир. Қолаверса, Каримов бошлиқ ҳукуматнинг ўзидан ва унинг қизларидан «Жамият ва Давлат мaнфаатларига жиддий зарар етди» Бу қонун билан бировни фуқароликдан маҳрум қилиш керак бўлса уларни қилиш керак халос.\nМХХнинг хорижда махфий жосуслари бўлиб, улар диний ва сиёсий фаол фуқароларни бадном қилиш билан шуғулланиб келишади. Бундайлардан зарар кўрмаган одам бўлмаса керак. Афсуски, булар ҳам Европа давлатларида ва Америкада бошпана олиб яшашади. Шунингдек, булар Ўзбекистонда туриб ҳам ижтимоий тармоқларда фаолият юритишади. Ҳатто, расмий дин пешволари ҳам кейинги пайтларда, бу каби ишларда фаоллашгани сезилмоқда.\nМаълумки, хориждаги ҳар бир шахсни ватанда қариндош уруғлари қолган. Уларни МХХ ва милиция назорат қилади. Телефонлари эшитилади. Уларни маҳаллада сазойи қилишлар бўлаяпди. Баъзилари ҳатто ўзини осиб қўйишгача борганлигини эшитдик. Эшматни аламини Тошматдан олишлик каби бу адолатсизлик каримов ўзи кафолат бўлган Конституцияга зиддир. Қолаверса, ўғри ва қотилларни эмас, диндорларни яқинларини сазойи қилишликлари ва бу ишга маҳаллий имомлар бош қўшаётганлари жуда ачинарлидир.\nХориждаги фаолларга суиқасдлар тарихи ҳаммага маълум воқеъадир. 2011 йилда биродаримиз Фуад Шокирий Москвада отиб кетилди. Икки фарзанди етим қолди. 2012 йилда Обид қори Назаровга суиқасд уюштирилди. У киши омон қолди. Қотил Жуковский ушланиб бир умрлик қамоқ жазосига ҳукм қилинди. Туркиядаги дўстимиз Абдуллоҳ Бухорийни Каримов режими ёллаган қотил тарафидан иншааллоҳ шаҳид бўлгани сизларга яхши маълум бўлса керак? Булардан ташқари яна қанча биродарларимизга суиқасдлар қилинган.\nҚадрли биродарлар! Каримов режими ислом ва мусулмонларга нисбатан душман режим сифатида тарихда қолажак. Бу режим давлатнинг ўз ички қонунларини ҳам, халқаро қонунларни ҳам оёқ ости қилди ва фуқароларни ҳақ ҳуқуқларини поймол қилди. Бу режимга қарши курашиш ва уни бартараф этиш ҳар биримиз зиммамиздаги бурчдир. Бу режимнинг зулмига индамай жим туриш, унга розилик аломати бўлиб қолади. Шунинг учун бу зулмларга қарши сизларни турли воситалар билан доимо курашишга чақираман. Зеро Роббимиз бизни шундай қилишга буюрган:\n(Шўро сураси 42 оят)\nБу қурултойда юз йил олдинги мусулмонларга руслар қилган зулмларни эсга олиб, уларни хотирлаётган эканмиз, шу бугун ҳам шундай балки, унданда қаттиқроқ зулмлар мусулмонларга нисбатан бўлаётганлигини ва бу энди руслар томонидан эмас, ўзини мусулмон санаган кечаги даҳрийлар томонидан қилинаётганига эътиборингизни қаратишга ҳаракат қилдим. Эътиборларинг учун ташаккур айтаман. Саломат бўлинглар!\n18 апрел 2016 йил\nPowered by WordPress | Theme Designed by: nintendo 3ds | Thanks to here, more and http://www.signalboostersuk.co.uk/


Бугун ўйин: Ўзбекистон ва Саудия Арабистони терма жамоалари учрашувлари статистикаси - Namanganliklar.uz\nБугун ўйин: Ўзбекистон ва Саудия Арабистони терма жамоалари учрашувлари статистикаси\nҚатарда 2022 йили ўтказиладиган футбол бўйича жаҳон чемпионатига саралаш босқичи 5-тур доирасида бугун соат 17:00 да Тошкентнинг «Пахтакор» стадионида Ўзбекистон ва Саудия Арабистони терма жамоалари учрашади.\nАйни вақтда Ўзбекистон терма жамоаси D гуруҳида пешқадам бўлиб турибди. Ўтказилган уч ўйиндан сўнг мамлакатимиз вакиллари 2 ютуқ, 1 мағлубият, 8-3 тўплар нисбати билан 6 очко жамғаришган. Саудия Арабистони эса 5 очко билан иккинчи ўринда.\nЎзбекистон ва Саудия Арабистони терма жамоалари ўзаро 10 марта майдонга тушишган. Шундан 4 мартасида вакилларимиз, 5 мартасида саудияликлар ғалаба қозонган. 1 марта жамоалар дурангга рози бўлишган. Тўплар нисбати бўйича Саудия Арабистони олдинда: 13-21.\nЎзбекистон МТЖ илк марта Саудия Арабистони билан 1994 йили Япониянинг Хиросима шаҳрида майдонга тушган. Ўшанда вакилларимиз рақибларни 4:1 ҳисобида мағлубиятга учратган. Голларни Лебедев, Қосимов ва Шквирин урган.\nСўнгги ўйин эса 2015 йили Австралиянинг Мельбурн шаҳрида ўтказилган. Унда Сардор Рашидовнинг иккита ва Воҳид Шодиевнинг 1 голи ҳисобига миллий терма жамоамиз 3:1 ҳисобида ғалабага эришган.\nСенат 5 киши томонидан зўрлаган аёл ишини назоратга олди


Таҳлил׃ Фермерлар муаммоси | TURONZAMIN\nТаҳлил׃ Фермерлар муаммоси\nШу кунларда юртимизнинг барча ҳудудларида ғалла ўрим-йиғими қизғин давом этмоқда. Деҳқонлар йил бўйи қилган заҳматли меҳнат маҳсулини уюлаётган юксак ҳирмонларда кўрмоқда,- деб хабар бермоқда ўзбек расмий матбуоти׃ Деҳқонлар шу жумладан Ўзбекистонлик фермерларнинг қўли қўлига тегмайди.\nҲа деҳқон ҳар куни эрта саҳардан туриб олиб то қош қорайгунга қадар далада бўлади. Ачинарлиси, йиғиб-териб олинган ҳосилни фермерлар фақатгина давлатга сотишлари мумкин. Чунки, бошқа харидор йўқ. Шундан келиб чиқан ҳолда айтиш мумкинки, фермерларнинг пешона териси билан етиштирилган ва минг бир азоблар билан йиғиштириб олинган ҳосилга ҳукумат ўзи истаган нархни қўйиб сотиб олади. Бу эса монополия. Сабаб, юқорида такидлаганим каби хукуматдан ўзга харидор йўқ.\nЎзбек ҳукумати монополияга қарши курашиш ҳақида кўплаб қарор ва фармойишлар чиқариб турган бўлсада деҳқончилик соҳасидаги ўрнатилган монополияга қарши курашишни истамайди. Нега истамаслиги ҳақида тўхталиб ўтиш бу бошқа мавзули мулоҳазадир.\nМавзуга қайтиб ўзбек фермерларининг аҳволига бир назар ташлайдиган бўлсак, вазият жуда ҳам ачинарли эканлигини гувоҳи бўламиз. Ҳозирги даврда куйиб пишиб ғалла йиғим-теримини бошидан кечираётган фермерларнинг аксарияти гарчи планни 100% бажаришсада, аниқки давлатдан қарздор бўлиб қолишади. Тўғрироғи хукумат амалдорлари атайин кўпчилик фермерларнинг бўйнига улкан мажбуриятлар юклашиб қарздор қилиб қўйишади ва фермерларнинг ерларини тортиб олишади. Чунки амалдорлар учун ерни такрор ва такрор сотиш улкан даромат манбаидир.\nФермерларни қийнаб келаётган муаммолар ҳақида кўп ва хўп гапириш мумкин. Муаммолар қалашиб ётган кунларнинг бирида жорий йилинг 20-21 июн кунлари ноқонуний давлат раҳбари Бухоро ва Қашқадарё вилоятига расмий ташрифни амалга оширди. Барчамизга маълумки, Бухорода шуниндек юртимизнинг жанубий сарҳадлари Қашқадарё ва Сурҳондарё вилоятларида фермерлик билан шуғулланиш ўзга вилоятларда фермерлик қилишдан кўра анчагина қийин. Бу ерларда энг катта муаммо бу- сув танқислиги муамосидир.\nКаримов ўз сафари давомида Қарши туманидаги “Шохрух Эшқулов”, “Ҳасанов Парда”, Косон туманидаги “Фам”, Ғузор туманидаги “Ферузбек Абдусамат”, “Севаз-Андроникс”, номли фермер хўжалиги рахбарилари билан учрашди. Ушбу учрашувда бир неча бора имконияти бўлган бўлсада фермер ҳўжалик раҳбарлари ўзларини қийнаб келаётган муаммо ва камчиликлар ҳақида лом-мим дейишмади. Аксинча барча учрашув иштирокчилари мамлакатимизда улкан ислоҳатлар амалга оширилаётгани ва Ўзбекистон “тараққиётини” кўра олмайдиганлар кўпаётгини ҳақида гапиришиб тинимсиз равишда Каримовга мақтовлар ёғдиришди.\nЛаганбардорликни ўз ўрнига қўйиб, Каримовни бошқаларданда кўпроқ кўкларга кўтарган “Ҳасанов Парда” фермер хўжалигининг раҳбари Парда Ҳасановга “юртбоши” “Дамас” автомобили совға қилди. “Дамас”ни қўлга киритган Парда Ҳасанов “свежий” мақтовлар гулдастасини Каримовга тақдим этган эди, мақтовлардан ёғдек эримоқчи бўлиб қолган “юртбоши”ўзининг “доно” маслаҳатларини бера бошлади:\n– Hozirgi davr fermerlar nafaqat iqtisodiy, balki siyosiy jarayonlarda ham faol ishtirok etishini taqozo etmoqda.\nИслом Каримовнинг ушбу сўзлари ҳеч кимга янгилик бўлиб эшитилмайди. Сабаби маълумки Каримовнинг гапи билан иши бир эмас. Исбот сифатида сиёсий фаолият билан шуғулланганлиги учун озодликдан маҳрум этилган инсонларнинг исму-фамилясини санайдиган бўлсак узундан-узун рўйхат тузишимизга тўғри келади. Мавзуга қайтиб, Каримовнинг “доно” маслаҳатларига тўхталсак. Учрашувлардан кўнгли тўлган ва мақтовлардан боши кўкка етган Каримов:\n– Har qaysi viloyat, har bir hudud iqlimi va tuprog‘iga mos yangi, eng maqbul navlarni yaratish, chetdan keltirilgan navlarni esa sharoitga moslashtirish va izchil o‘zlashtirib borish kerak, – dedi.\nСавол туғилади. Энг мақбул навларни яратиш учун Ўзбекстонда малакали муттахасислар борми? Янги навларни яратиш ва уларни тажриба қилиб кўриш имконияти фақатгина Ўзбекистон Фанлар Академиясида мавжуд. Лекин Фанлар Академияси аъзоларини аксарияти иқтисодий қийинчиликлардан фориғ бўлиш мақсадида Россия ёки Қозоғистонга ҳижрат қилишган.\nЎзга давлатларга ҳижрат қилиш учун йўл пули топа олмаган малакали муттахасислар эса шаҳар ва пойтахт бозорларида мардикорлик қилишмоқда ёки арава тортиб тирикчилик қилишмоқда. Каримов эса бу каби вазиятдан хабардор бўлган холда ҳеч нарсадан бохабар бўлмагандек ғалланинг энг мақбул навларини яратиш ҳақида гапирмоқда. Бу билан “юртбоши” содда аҳоли вакиллари олдида ўзини халқпарвар, ватанпарвар ва доимий равишда ҳалқ манфаатини ўйлаб юрадиган шахс эканлигини намойиш этмоқчи. Фермерлар билан учрашув чоғида у яъни режим раҳбари бирон-бир фермердан “Сизни қийнаб келаётган муаммолар нимадар иборат”,-деб сўрамади.\nФермерлар учун эса энг йирик муаммо бу, юқорида такидланганни каби ўзлари етиштирган ғаллага ўзлари эгалик қила олмаётганидир. Шу ўринда яна бир маротаба Каримовнинг расмий ташрифи ҳақида хабар берган http://www.press-service.uz сайтида эълон қилинган хабардан қисқача ихтибос келтирсак:\nDarhaqiqat, Qashqadaryo viloyati bugun don, un va un mahsulotlarini nafaqat ichki, balki tashqi bozorga ham chiqarmoqda. Xaridorlar orasida Tojikiston, Afg‘oniston, Eron kabi mamlakatlar bor. Viloyatda bu yil 750 ming tonnadan ziyod don yetishtirish, jumladan davlatga 379 ming tonnadan ortiq g‘alla sotish uchun barcha kuch safarbar etilgan.\nШу расмий хабар билан тасдқланиб турибдики, мамлакатимизда нон нархи кескин ошиб кетганига қарамасдан, нон тақчиллиги энг йирик муаммолардан бирига айланганига эътибор қаратмаган ҳолда қудратдаги режим четга ғалла сотмоқда.\nБу ўз халқига хиёнат қилишдир.Чунки, Каримов президентлик вазифасига киришишдан илгари Конституцияга қўл қўйган ҳолда ўз ҳалқи дардини ҳис этишга ва ҳалқ фаравонлиги учун қўлидан келган барча ишларни амалга оширишга қасамиёд қилган эди. Такророрлайманки, бугун эса у мамлакатимизда нонга кучли эҳтиёж сезилиб турганда, фуқаролар соатлаб нонга навбатга тураётган бир пайтда ўз фойдасини ўйлаб ғаллани ўзга давлатларга сотмоқда. Бу хатоликнинг жабрини эса табийки одддий ҳалқ тортмоқда.\nМамлакатимизда ўз ечимини кутиб ётган муаммолар бисёр. Бу муаммолар ечимини излашдан олдин қудратдаги режим истеъфоси амалга ошмоғи даркор.


Корхона бир нечта муассисга эга, уларнинг ҳаммаси – жисмоний шахслар. Улардан бири ўз улушини бошқа муассисга бепул бериб, ҳиссадорлар таркибидан чиқди.\nБошқа муассиснинг улушини бепул олган ва уни корхонанинг устав фондига қўшган муассис даромад солиғи тўлаши керакми?\n– «Масъулияти чекланган ҳамда қўшимча масъулиятли жамиятлар тўғрисида»ги Қонуннинг (6.12.2001 йилдаги 310-II-сон, бундан кейин – МЧЖ тўғрисидаги Қонун) 8-моддасига кўра жамият иштирокчилари қуйидагиларга ҳақлидирлар:\nжамият бошқа иштирокчиларининг розилигидан қатъи назар МЧЖ тўғрисидаги Қонунда ва жамиятнинг таъсис ҳужжатларида назарда тутилган тартибда исталган вақтда жамиятдан чиқиш;\nжамиятнинг устав фондидаги (устав капиталидаги) ўз улушини ёхуд унинг бир қисмини мазкур жамиятнинг бир ёки бир неча иштирокчисига сотиш ёки ўзга тарзда уларнинг фойдасига воз кечиш.\nЖамият ёки унинг бошқа иштирокчиларининг бундай битимни амалга оширишга розилиги, агар МЧЖ уставида бошқа қоида назарда тутилмаган бўлса, талаб қилинмайди.\nИштирокчининг улуши, уни тўлиқ тўлагунга қадар, фақат тўланган қисмидагина бошқа шахсга сотилиши мумкин.\nУлушдан (улушнинг бир қисмидан) бошқа шахснинг фойдасига воз кечиш, агар уни нотариал шаклда амалга ошириш тўғрисидаги талаб жамиятнинг уставида назарда тутилган бўлмаса, оддий ёзма шаклда амалга оширилиши керак. Бундай битимнинг МЧЖ тўғрисидаги Қонун 20-моддаси ёки жамиятнинг уставида белгиланган шаклига риоя этмаслик унинг ҳақиқий эмас деб топилишига олиб келади.\nМЧЖ тўғрисидаги Қонуннинг 20-моддасига мувофиқ МЧЖ устав фондидаги (устав капиталидаги) улушдан (улушнинг бир қисмидан) бошқа шахснинг фойдасига воз кечилгани ҳақида бундай воз кечишнинг далилларини тақдим этган ҳолда ёзма равишда жамият хабардор қилиниши лозим. Улушни (улушнинг бир қисмини) олувчи мазкур воз кечиш тўғрисида МЧЖ хабардор қилинган пайтдан эътиборан жамият иштирокчисининг ҳуқуқларига эга бўлади ва мажбуриятларини амалга оширади. Унга иштирокчининг мазкур улушдан (улушнинг бир қисмидан) воз кечишига қадар юзага келган барча ҳуқуқлари ва мажбуриятлари ўтади.\nСолиқ кодекси (СК) 178-моддасининг 7-бандига кўра жисмоний шахслардан текин олинган мол-мулк ёки мулкий ҳуқуқлар қиймати бошқа даромадларга киритилади. Жисмоний шахслардан текин олинган улушлар, пайлар ва акциялар тарзидаги даромадларга, агар мазкур улушлар, пайлар ва акцияларни бериш яқин қариндошлар ўртасида амалга оширилса, солиқ солинмайди (СКнинг 179-моддаси 32-банди). Акс ҳолда уларга жисмоний шахс ўзининг яшаш жойидаги солиқ органига ҳисобот йилидан кейинги йилнинг 1 апрелига қадар топширадиган жами даромад тўғрисидаги декларация асосида жисмоний шахслардан олинадиган даромад солиғи энг кам ставкада солинади (СКнинг 181-моддаси). 2014 йилда ЖШДСнинг энг кам ставкаси 7,5%ни ташкил этади.\nТекинга олинган улуш энди корхонанинг устав фондидаги улуш ҳисобланади, шу сабабли уни устав фондига яна бир марта қўшиш керак эмас.


Меҳрибонлик уйига совға | Ўзбекистон Халқ демократик партияси\n2020-10-12 15:19:17 1256\nМеҳр, саховат кўрсатиш халқимизга хос фазилат. Айниқса, кўнгли ярим инсонларга ғамхўрлик кўрсатиш улуғ саодат ҳисобланган. Бугунги пандемия шароитида давлатимиз ҳамда саховали кишилар томонидан аҳолининг кам таъминланган қатламларини ижтимоий қўллаб-қувватлаш борасида олиб борилаётган кенг кўламли ишлар фикримиз далилидир.\nОлий Мажлис Қонунчилик палатаси депутати, ЎзХДП фракцияси аъзоси Шоҳиста Турғунованинг шахсий ташаббуси ва саъй-ҳаракатларида ҳам ана шундай эзгу мақсадлар мужассам. Хусусан, депутат томонидан Наманган шаҳридаги 26-Меҳрибонлик уйида тарбияланаётган 64 нафар болаларга ўқув қуролларидан иборат жамланмаларнинг совға қилиниши уларга бир дунё қувонч улашди.\n– Бизнинг муассасамиз доим давлат эътиборида. Бундан ташқари, саховатпеша юртдошларимиз ҳам болаларга кўп меҳрибонлик кўрстишмоқда, – дейди 26-Меҳрибонлик уйи директори Дилором Абдураҳимова. – Депутат Шоҳиста Турғунова томонидан болаларга тақдим этилган ўқув жиҳозлари таълим-тарбия жараёнида пухта билим олиши, яхши ўқиб-ўрганиши, келажакда баркамол улғайишида муҳим ўрин тутади.\nМамлакатимизда келажагимиз эгалари бўлган ёш авлодга кўрсатилаётган эътибор ва ғамхўрлик албатта, мамлакатимиз, халқимиз истиқболи учун мустаҳкам пойдевордир. Бу жараёнда фуқароларнинг фаол иштироки эса жамиятдаги ижтимоий-сиёсий барқарорликни таъминлаш, маънавий-маърифий муҳитни мустаҳкамлашга хизмат қилади.


Журналист тожик-ўзбек муносабатларининг тузалишига ҳисса қўшмоқчи\nТожикистонлик журналист Сафват Бурҳонов.\nТожик журналисти Сафват Бурҳонов Ўзбекистон ва Тожикистон алоқаларини халқ дипломатияси воситасида яхшилаш ташаббуси билан чиқди.\nБурҳонов сўнгги бир неча йил ичида Ўзбекистон ва Тожикистон ҳукуматлари муносабатида пайдо бўлган дарз минглаб ўзбекистонлик ва тожикистонлик турмуш даражасининг ёмонлашишига сабаб бўлаётганини таъкидлади.\nУ ўзбек-тожик муносабатларидаги совуқчиликда Россия, АҚШ, Хитой ва Эрон каби йирик давлатларни айблайди.\n- Ўзбек ва тожик халқининг бир тану бир жон бўлишини Жомий ва Навоий ҳам хоҳлаган. Бу ғоя бугун мендан чиққани йўқ. Бу ғоя асрлар давомида икки халқ зеҳниятида бўлиб келган. Тарих гувоҳ - биз ҳеч қачон бир-биримиздан бунчалик узоқлашиб кетмагандик. Бизни қудратли давлатлар ҳар йўл билан бегоналаштиришга уринаяпти. Лекин биз ўзлигимизни англашимиз керак. Президентларимиз, вазирларимиз дўппини ерга қўйиб, боши берк бу йўлдан чиқиш чораларини қидириши лозим, - дейди Сафват.\nАкс ҳолда, тожик журналисти фикрича, ҳокимиятдан ағдарилган Каддафий ва Муборакнинг қисмати улар бошига ҳам тушиши мумкин.\nМақсадим – ахборот урушини тўхтатиш\nТожик жамятида илк бор тузиладиган “Халқ ҳаракати” ташкилоти бошқа нодавлат ташкилотларидан фарқли равишда давлат қайдидан ўтмаслиги маълум бўлди.\nЧунки, тузилажак ташкилот ташаббускори Бурҳоновга кўра, давлат қайдидан ўтган ҳар қандай ташкилот ўз олдига сиёсий ёки иқтисодий мақсад қўяди.\n- Бизнинг мақсадимиз эса ўзбек ва тожик халқининг бирлашишига холис хизмат қилиш, икки биродарни бир-бирига қарши қўяётган ахборот урушини тўхатишдир. Ўзбек ва тожик халқи бирлигини истаган ва “шунга хизмат қиламан” деган киши бизга эргашсин, - деди Сафват Бурхонов.\nСафват ўз ташкилоти халқ дипломатиясидан фойдаланган ҳолда фаолият юритишини билдирди. Яъни мазкур ташкилот Ўзбекистон ва Тожикистон ҳукуматларининг ички ва ташқи сиёсатига аралашмаган ҳолда, алоҳида ташкилот ва идоралар раҳбарлари билан тўппадан-тўғри музокарага қилиб, мавжуд муаммолар ҳал қилишга уринади.\nСафват Бурхонов халқ дипломатияси ўртадаги тўсиқларни олиб ташлашига ишонишини айтди.\nХалқ дипломатиясига эҳтиёж кучли\nАснода маҳаллий зиёлилар ва оддий фуқароларнинг кўпчилиги тожик жамиятида шундай бир ташкилотнинг ташкил топишини олқишламоқда.\n“Нигоҳ” мустақил рўзномаси бош муҳаррири Саймуддин Дўстов мулоҳазасича, бугунги шароитда халқ дипломатиясига эҳтиёж кучли.\n- Ўзбекистон ва Тожикистон давлатлари ўртасида вужудга келган бўҳронли вазиятда, ҳукуматлар у ёки бу масалада бир келиша олмаётган айни пайтда, менимча, халқ дипломатиясининг фаоллашиши жуда зарурдир, - дер экан Дўстов ўзбекистонлик ва тожикистонлик зиёлиларни бу ҳаракатга бирикишга даъват этди.\nДўстов жаноблари кузатувларига кўра, ҳар иккала республика фуқаролари бир-бирининг дийдорига ташна.\n- Бизнинг яқин қўшнимиз Ўзбекистон билан алоқаларни яхшилашга қаратилган ҳар қандай ҳаракатимиз ҳар иккала томоннинг ҳам фойдасига бўлади, деб ўйлайман. Шуни назарга олган ҳолда, бир-биримизга яқинлашиш ва бирикишга урунишларни қувватлайман, - дейди Тожикистон Ташқи ишлар вазирлиги собиқ масъулларидан бири Игор Сатторов.\nЎзбек ва тожик муаммоси фақат юқорида ҳал бўлади\nАммо бир гуруҳ мустақил таҳлилчилар тожик журналисти Сафват Бурҳонов бошлаб берган иш кутилган натижалар беришига шубҳа билан қарамоқдалар.\n- Халқ дипломатияси шунчаки ёрдамчи омил бўлиши мумкин. Лекин у ўз олдига қўйган мақсадларга эришишига ишониш қийин. Чунки икки республика муносабатларига боғлиқ ҳар қандай қарор фақат юқорида қабул қилинади. Бу ўринда халқ талаби, халқ назари эътиборга олинмайди, - дея мулоҳаза билдирди мустақил таҳлилчи Парвиз Муллажонов.\nАйни пайтда Тожикистондаги ўзбек дипломатлари ҳам Ўзбекистон ва Тожикистон алоқаларини яхшилашга хизмат қиладиган ҳаракатни қўллаб-қувватлаши маълум бўлди.\nБироқ, Ўзбекистоннинг Тожикистондаги элчихонасида ишловчи аноним суҳбатдошимизга кўра, Тошкент ҳозирча бу ғояга эҳтиёткорлик билан ёндошишни афзал кўрмоқда.\n“Лекин ғоя - яхши ғоя”, деди суҳбатдошимиз.


Ўзбекистон Республикаси Президентининг БМТда илгари сурилган ташаббусларини амалга ошириш бўйича идоралараро ишчи гуруҳ йиғилиши бўлиб ўтди – Қонунчилик муаммолари институти\n2022 йил 24 июнь куни Олий Мажлис Сенатида Ўзбекистон Республикаси Президентининг БМТ Бош Ассамблеясининг 75-сессиясида илгари сурилган ташаббусларини татбиқ этиш “йўл харитаси” ҳамда БМТ ва унинг ихтисослашган идоралари билан ҳамкорликни ривожлантириш “йўл харитаси”ни амалга ошириш бўйича идоралараро ишчи гуруҳнинг йиғилиши бўлиб ўтди.\nЙиғилишдан кўзланган мақсад давлат раҳбари ташаббуслари ижросининг боришини мониторинг қилишдан иборат.\nЙиғилишда сенаторлар, қатор вазирлик ва идоралар раҳбарлари, БМТнинг Ўзбекистондаги тузилмалари ҳамда ОАВ вакиллари иштирок этди.\nЙиғилишда Ўзбекистон БМТ билан ўзаро ҳамкорликка катта эътибор қаратаётгани, у билан ҳамкорлик қилиш мамлакатимиз ташқи сиёсатининг устувор йўналишларидан бири сифатида белгилангани таъкидланди. Республика ташкилот ва унинг Жаҳон соғлиқни сақлаш ташкилоти, Халқаро меҳнат ташкилоти, Бутунжаҳон интеллектуал мулк ташкилоти, Таълим, фан ва маданият масалалари бўйича ташкилот, Озиқ-овқат ва қишлоқ хўжалиги ташкилоти, Миграция бўйича халқаро ташкилот, Халқаро меҳнат ташкилоти, Жаҳон банки, МАГАТЭ каби ихтисослаштирилган муассасалари фаолиятида тизимли ва фаол иштирок этиб келмоқда.\nЎзбекистоннинг БМТ ва унинг ихтисослашган муассасалари билан ҳамкорлиги кейинги бир неча йилда сифат жиҳатидан янги босқичга кўтарилгани алоҳида таъкидланди. Ўзбекистон Президентининг БМТ Бош Ассамблеясининг 72, 75 ва 76-сессияларида, шунингдек, 2021 йилда БМТ Инсон ҳуқуқлари кенгашининг 46-сессиясида сўзлаган нутқлари бунинг далилидир. Уларда Ўзбекистоннинг халқаро ва минтақавий хавфсизликни мустаҳкамлаш, таълим, маънавият, экология, туризмни янада ривожлантириш, инсон ҳуқуқларини ҳимоя қилиш соҳасидаги ташаббуслари ўз аксини топган.\nЙиғилиш доирасида вазирлик ва идораларнинг юқорида қайд этилган иккита “йўл харитаси”ни амалга оширишнинг бориши тўғрисидаги ахбороти эшитилди. Хусусан, 2022 йилгача 104 та бандни бажариш режалаштирилган бўлиб, шундан 60 та объект якунига етказилгани, 3 таси эса ижро бўйича ортда қолаётгани таъкидланди.\nСенаторлар вазирлик ва идораларнинг БМТ тузилмалари билан ишларини мувофиқлаштиришни чуқурлаштириш зарурлигини қайд этдилар.\nЙиғилиш якунлари бўйича “йўл хариталари”даги ортда қолаётган бандларнининг ижросини тезлаштириш, Ўзбекистон Республикаси Президенти ташаббусларини амалга ошириш ишларини фаоллаштириш бўйича аниқ топшириқлар акс этган баённома қабул қилинди.\nЙиғилишда Олий Мажлиси ҳузуридаги Қонунчилик муаммолари ва парламент тадқиқотлари институти бўлим бошлиғи, юридик фанлар доктори, профессор Алимжон Акилов иштирок этди.


ЎзА - Парадзюдо: Боку Гран-присининг илк кунида 5та медаль қўлга киритилди\n13.05.2019 23:22 Чоп этиш версияси\nПарадзюдо: Боку Гран-присининг илк кунида 5та медаль қўлга киритилди\nШу кунларда Озарбайжон пойтахти Боку шаҳрида парадзюдо бўйича Гран-при турнири ўтказилмоқда. Унда Ўзбекистон терма жамоаси ҳам иштирок этаяпти.\nМазкур мусобақа Токио-2020 Паралимпия ўйинларига қимматли рейтинг очколарини тақдим этиши билан ҳам аҳамиятли саналади. Шу боис унда энг кучли парадзюдочилар баҳс олиб бормоқда.\nБугун ўтказилган мусобақанинг илк кунги беллашувлари ўзбекистонлик спортчилар учун сермаҳсул бўлди. Вакилларимиз Боку гран-присининг биринчи кунидаёқ иккита олтин ва учта бронза медалини қўлга киритди.\nЖисмоний тарбия ва спорт вазирлиги матбуот хизматидан хабар беришича, Ўзбекистон спорт делегациясига дастлабки олтин медални 73 кг.гача бўлган вазн тоифасида баҳсларга киришган бухоролик Феруз Саидов тақдим этди. Биринчи учрашувда бразилиялик Пиментеля Луанни иппон баҳоси эвазига мағлуб этган вакилимиз навбатдаги баҳсда қозоғистонлик Далет Темиржандан устун келди. Ярим финалда Озарбайжон вакилига муносиб қаршилик кўрсата олган ютдошимиз ҳал қилувчи финал баҳсида украиналик Руфат Магомедовни ҳам мағлубиятга учратди ва шоҳсупанинг энг юқори поғонасига кўтарилди.\n81 кг.гача бўлган вазн тоифасидаги полвонимиз Давурхон Караматов ҳам олтин медаль соҳибига айланди. У биринчи беллашувида АҚШ вакилидан устун келди. Кейин эса россиялик Руслан Албагачиевни иппон, яъни соф ғалаба эвазига мағлуб этди. Чорак финалда бразилиялик Перейрани ва ярим финал мексикалик Авила Санчеснинг курагини ерга теккизган полвонимиз финалда мезбонлар вакили Рахимли Хусейнни ҳам доғда қолдирди ва 1-ўринни эгаллади.\nБоку татамиларида бронза медалларини эса қизларимиз қўлга киритди. Лобар Хуррамова (-48 кг.) 3-ўрин учун баҳсда туркиялик Тасин Есемдан устун келди. Севинч Салаева (-52 кг.) эса германиялик Рамона Руссигни мағлуб этди ва у ҳам бронза медали соҳибасига айланди. Учинчи бронзани эса 57 кг.гача вазн тоифасида иштирок этган Парвина Самандарова қўлга киритди.


– Директор номига расмийлаштирилган ишончнома унга автотранспорт воситасидан фойдаланиш ҳуқуқини беради. Бунда автомобилга эгалик қилиш ҳуқуқи корхона ихтиёрида сақланади. Тегишинча, у автомобилни сақлаш ва ундан фойдаланиш харажатларини ҳам қилиши керак.\nДиректорнинг корхона балансида қайд этилган автомобилга бензин қуйиш бўйича харажатлари Солиқ кодекси 132-моддасининг 4-бандига кўра текин олинган мол-мулк сифатида баҳоланади ва корхонанинг бошқа даромадлари таркибига киритилади. Унга асосий фаолият тури ставкаси бўйича фойда солиғи ва ЯСТ солинади (Солиқ кодексининг 129, 355-моддалари).\nЁММга ҳақни сиз Юридик шахслар томонидан миллий валютадаги корпоратив банк карталаридан фойдаланиш тартиби тўғрисида низомга (МБ бошқарувининг АВ томонидан 18.04.2005 йилда 1470-сон билан рўйхатдан ўтказилган қарори билан тасдиқланган) мувофиқ корпоратив банк карточкасига асосланиб тўлашингиз мумкин. Бензин харид қилиш харажатлари терминаллар квитанцияларининг асл нусхалари, шунингдек корпоратив карточка воситасида сарфланган маблағлар тўғрисидаги ҳисобот билан тасдиқланиши керак (Низомнинг 7, 10-бандлари). Умумбелгиланган солиқлар тўловчиларининг ҳужжат билан тасдиқланган ЁММ харажатлари фойда солиғи ҳисоб-китобида чегирилади (Солиқ кодексининг 141-моддаси, 142-моддасининг 4-банди). ЯСТ тўловчиларида улар солиқ ҳисоб-китобида ҳисобга олинмайди.\nАгар автомобиль унга ижара ёки текин фойдаланиш шартномаси бўйича берилганда эди, директор харид қиладиган бензиннинг қиймати корхона даромади сифатида қаралмас эди.


ОНЛАЙН: Медиа-тур иштирокчилари “Уста Юсуфжон наққош” хусусий корхонасида бўлишди. - Халқ сўзи\n09:46 28 Август 2019 Жамият\n“Уста Юсуфжон наққош” хусусий корхонаси асосчиси, нуфузли кўрик-танловлар ғолиби Муҳаммадали Юнусов устахонасида қўл меҳнатига асосланган маҳсулот тайёрлаш жараёни, ҳунармандчилик намуналарини кўздан кечирдик, ёғоч ўймакорлиги музейида бўлиб, уста билан суҳбат қурдик.\n— Ўзбекистон Республикасининг Украинадаги элчихонаси 1879-81 йилларда қурилган шаҳарнинг тарихий обидаси ҳисобланади. Ушбу элчихона ҳудудида 2013 йилнинг 18 февралида ёғоч ўймакорлиги санъати намунасида учта очиқ айвон, сўри, хонтахта, Қўқон ароба, элчихонанинг кириш эшиги ва бошқа анжомларни қуриб битказганмиз, —дейди Муҳаммаджон Юнусов. — Бино очилишига ташриф буюрганлар элчихонага миллий хусусият ва файз кирганлигини таъкидлашган. Ўзбек миллий ҳунармандчилиги ва қурилиш ишлари жараёнига қизиқиш билдирган Украина президенти топшириғи билан элчихонанинг қулай ва серқатнов қисмига Ўзбекистоннинг ҳар бир вилоятига тегишли видеофильмлар, фотолар намойиш қилинган. Юртимизнинг туризм салоҳиятига бағишланган семинарлар ташкил этилиб, биз – фарғоналик усталарнинг миллий ёғоч ўймакорлиги санъати намуналаримиз намойиш қилинган. Бу воқеалар шунча йил ўтибдики, ҳеч ёдимдан кўтарилмайди.\nМиллий ёғоч ўймакорлиги санъатини тиклаш ва авлодларга етказиш мақсадида “устоз-шогирд” анъаналарини давом эттиришга алоҳида эътибор қаратяпмиз. Минг нафардан зиёд шогирдим бор. Уларнинг 50 нафари миллий ёғоч ўймакорлиги ҳунарини миридан-сиригача ўрганиб, ҳунаримиз билан боғлиқ ҳар ишнинг устаси сифатида мустақил фаолият юритишяпти. 25 нафарининг маҳорати эса алоҳида мақтовга лойиқ. Ўзи фикрловчи, кенг дунёқараш ва иқтидорга эга бу уста-шогирдларим бемалол мустақил лойиҳалар яратиб, уларни амалга ошира олиш даражасига эришганлар.\nУста ўймакор М.Юнусов шу кунгача Фарғона шаҳридаги узумни қайта ишлаш корхонаси, “Бахт” уйи, Фурқат туманида Абдуқаҳҳор ота зиёратгоҳи, Тошкент шаҳрининг янги ҳалқа йўли ёқасидаги “Хон чорбоғи” тепалиги ва қатор ташкилот ва муассасаларда миллий ҳунармандчилик ишларини амалга оширган. 2015 йилда Самарқанд шаҳридаги Дониёр пайғамбар мақбарасида 60 нафар устазода шогирдлари билан 8 қирралик, 8 устунлик миллий аркли айвон, Тошкент шаҳридаги Ҳазрати Имом масжиди мажмуаси айвон устунлари, пойтахтимизнинг Юнусобод даҳасида Қатағон қилинганлар хотирасига қурилган музейнинг устунларини ҳам ўймакор нақшлар билан безатишган. Пойтахтимиздаги миллий боғда “Халқ амалий санъати” галереясининг айлана айвон қисми, Самарқанднинг Ҳазрати Имом Исмоил Ал-Бухорий мажмуаси айвонлари қурилиши, Жиззахда “Ипак йўли” чойхона-оромгоҳи ва юртимизнинг кўплаб туман-шаҳарларида чойхона-оромгоҳларнинг ёғоч ўймакорлиги ишлари айнан М. Юнусовга тегишли.\nАйни пайтда Қўқон шаҳрида ўтказиладиган фестивалга тайёргарлик ишлари доирасида Жомеъ мажмуасига 21 устун тайёрлаш ишлари ўз якунига етказилди.\n— Бошида қийинчилик кўрган одамнинг келажаги бўлади, —дейди биз билан суҳбат давомида М. Юнусов. —Бир яхши шогирд тайёрлаш учун 10 йил вақт кетади. Зеҳни тез бўлса 7 йилда ўрганади. Айрим шогирдлар эса узоқ йиллар ўргансалар-да, ихтиро ҳам, ижод ҳам қилмайдилар. Буюртмани уста кўрсатгандек бажариб беришади холос. 1000 тадан 25 нафаридагина ижодга мойиллик бўлиб, муваффақиятга эришади. Устахонамизда нақшларни ҳам ўзимиз чизамиз, лойиҳаларимизни ўзимиз яратамиз ва қурамиз. Бу ҳунарда бетакрорликка эркин ва мустақил ижод билан эришиш мумкин. Катта оиланинг фарзанди бўлганман. Ёғоч ўймакорлиги, наққошлик ота касб. Мен 5-авлод устазодаман. Ўғилларим ҳам ҳунаримни эгаллашган. Хусусий корхонамизнинг асосий ишларини бугунги кунда ўғилларимга ишониб топширяпман. 2 ўғил, икки қизим ва 13 неварам бор.\n2007 йилда тажрибалаи устанинг хизматлари муносиб тақдирланиб, “Ўзбекистон халқ устаси” давлат мукофотига сазовор бўлди. Бугун уста ишлатган катта закров ранда, кичик босма ранда, жафсранда, коншранда, хаткаш, чўпса, текислаш эгови, кошак арра каби қатор ўймакорлик ускуналари ўрнини замонавийлари эгаллаган. Бу дастгоҳлар устанинг ёғоч ўймакорлиги тарихи акс этган музейидан ўрин олган.\nБироздан сўнг медиа-тур иштирокчилари Қўқон эркин иқтисодий зонасидаги йирик лойиҳалар - “Шаффоф омадли саноат”, “Geat Kokand” корхоналари фаолияти билан яқиндан танишадилар.